
Sažetak: 


Ovome radu prethodi pet poglavlja u kojima želimo prikazati autoritet Otaca te 
povijesnu situaciju 4tog i 19%og stoljeća te zbivanja na Prvom vatikanskom saboru kroz 
Strossmayerove govore. U prvom poglavlju se dotičem nastanka autoriteta te odnosa 
između Crkve 1 države u četvrtom stoljeću. U drugom poglavlju prikazujem koncil u 
Niceji te iznosim problematiku sabora. U trećem poglavlju iznosim situaciju prije 
vatikanskog sabora, te u četvrtom i petom svom najdužem poglavlju se dotičem 


Strossmayera i njegovih govora. 


Ključne riječi: autoritet, Crkva, sabor, dogma, crkveni Oci, Strossmayer 


Authority of the Fathers on the council of Niceja and I. Vatican council 
Summary: 

This article preceded of five chapters where I wont to demonstrate the authority 
of the Fathers and historical situation of fourth and nineteenth century at the First 
Vatican Council mostly through the Strossmayer speeches. In the first chapter TII 
touched the occurrence of authority and relations between Church and State in fourth 
century. In the second chapter I showing council in Niceja and putting the issues of 
parliament. In the third chapter presenting the situation before Vatican council, and in 


the fourth and fifth my longest chapter TII touches Strossmayer and his speeches. 

UVOD 


Sa pojmom autoritet se susrećemo od najranijih početaka. Prvi autoritet u zajednici 
obitelji bili su roditelji odnosno otac kao glava obitelji — pater familias, zatim učitelji, 
svećenici i vođe zajednica. Kad je riječ o autoritetu u Crkvi onda se misli na vlast što je 
Krist dao ljudima, ali ne u smislu vladanja nego služenja. Takav autoritet je dar. Biblija 
nam svjedoči da je Krist za svoje suvremenike bio autoritet, što je vidljivo u 


evanđeljima. 


Danas nam je jasno da su ljudsku povijest načinili autoriteti, autoritativne osobe oko 
kojih su se formulirale ideje i razna mišljenja. Kao autoritativnu osobu možemo 
spomenuti primjerice cara Konstantina, Arija, Strossmayera. Autoritet smo u naš rječnik 
preuzeli iz latinskog jezika auctoritas — vlast, ugled, dostojanstvo. Kad kažemo da 
osoba ima autoritet tada mislimo na stječeno poštovanje. Treba razlikovati autoritet od 
moći, jer ljudi slijede autoritet zbog poštovanja a moći se priklanjaju iz straha. Da bi se 
riješili straha žele srušiti moćnika“. No mi ćemo se zadržati na autoritetu u vjerskom 
smislu koji ćemo nastojat prikazat kroz dva sabora. Od autoriteta se očekuje da ispuni 
očekivanja javnosti i okoline i što bolje ispuni očekivanja njegova se vrijednost u očima 
drugih povećava. Cilj rada je prikazati kakva je bila situacija sa crkvenim Ocima, kakav 
autoritet su oni imali u Niceji a kakav na Vatikanskom saboru, jesu li ga imali, i koliko 


je njihovo mišljenje bilo važno na saborima. 


Tema rada je Autoritet crkvenih Otaca na saboru u Niceji i Prvom vatikanskom 
saboru. Rad se sastoji od pet poglavlja u kojima nastojim prikazati povijesnu situaciju i 
autoritet u dva različita stoljeća. Drugo poglavlje je posvećeno saboru u Niceji i sukobu 
sa arijanizmom, te isticanje dvije važne osobe za Nicejsko vjerovanje. Zatim donosim 
pregled situacije koja je prethodila Vatikanskom sabora. Iznosim pet govora biskupa 
Strossmayera gdje ću nastojat prikazati njegovo prizivanje na autoritet Otaca te kako su 


se odvijale rasprave biskupa. 


1. NASTANAK AUTORITETA 
1.1.Pojam 1 značenje 


U Crkvi je bilo uobičajeno nazivati crkvene pisce crkvenim Ocima. Čini se da to 
vuče svoj korijen iz starog običaja gdje učenik učitelja naziva Ocem. Jer da imate u 
Kristu i deset tisuća učitelja, ipak ne biste imali više otaca. Ta u Kristu Isusu po 
evanđelju ja vas rodih (1Kor 4,15). Značenje pojma pripisuje se onima koji su na 
poseban način prijateljevali s Bogom — Abraham, Izak i Jakov. Oni su bili očevi naroda 
i prvi očevi u vjeri koju primaju i prenose. Nakon smrti apostola u postapostolsko 
vrijeme počinje se izraz otac davati biskupu. No taj se naziv koristio i za neke druge 
crkvene naučitelje i monahe i stoga je bilo potrebno iznijeti četiri uvjeta da bi nekog 
smatrali crkvenim Ocem a to su: ortodoksnost nauke, svetost života, crkveno odobrenje 


i drevnost. Ukoliko jedan od uvjeta nedostaje osobu se smatra crkvenim piscem.' 


1.2.Autoritet crkvenih Otaca 


Što se tiče autoriteta on je u Crkvi veoma velik a temelji se na vjeri Crkve, zajedno 
sa Predajom i Sv. Pismom. Oci se promatraju kao svjedoci tradicije ali specifičan 
autoritet se odnosi na to koliko su oni svjedoci crkvene vjere u ono vrijeme. Veliku 
vrijednost imaju tekstovi Otaca koje usvajaju pojedini opći sabori te to može ići do toga 
da se tekst kao doktrinalna nauka može držati nezabludivim. To znači da ono što je 
definirano na pojedinom saboru ne dobiva se analizom pojedinačnog oca koji je napisao 
tekst već se gleda koliko su saborski Oci u tome sudjelovali kao cjelina. To se očituje 
kroz načelo consensus unanimis Patrum (jednodušno suglasje Otaca), koje je formulirao 
Vincencije Lerinski.“ Načelo se odnosi na moralnu jednodušnost u tumačenju Svetog 
Pisma i isto tako o izlaganju nauka o stvarima vjere i morala. Ne uzima se u brojčanom 
smislu da baš svi Oci moraju složno učiti određenu nauku, nego da se u moralnom 


smislu slažu kad je u pitanju učenje nekog obveznog sadržaja kršćanske zajednice. 


'Usp.T. Šagi —Bunić, Povijest kršćanske literature, KS, Zagreb, 1976., str., 8. 
: Usp., [sto, str., 9. — 10. 


1.3.Odnos Crkve i države do 4. stoljeća — promjene 


U mladom kršćanstvu Crkva je uvijek dobro reagirala na pojave krivih mišljenja, no 
njezin položaj je već u 2. stoljeću bio ugrožen raznim herezama i progonima. U takvom 
okruženju neprestano se morala braniti od vjerskih iskrivljavanja. Sve do stote godine 
država je tolerirala ili ignorirala kršćanstvo a kršćani su priznavali carstvo kao silu koja 
održava red. U razdoblju do 250-te godine kršćanstvo se i dalje smatra neprijateljski 
prema državi i ljudima. Car je bio taj koji je imao najveći autoritet, težilo se obnovi 
rimske države i da se sve privede državnim zakonima. Dramatičnapromjena za kršćane 
nastupa kada car Konstantin prelazi na kršćanstvo i 313-te godine zajedno sa Licinijem 
izrađuje Milanski program tolerancije čime kršćani dobivaju ravnopravnost sa ostalim 
religijama. Car pomaže kršćanima, oslobađa ih javnog poreza, ukida smrt na križu te 
određuje svetkovanje nedjelje, gradi nove Crkve i okuplja oko sebe biskupe. Crkvom je 
vladalo oduševljenje te se slavilo cara. Kasnije pobjedom nad Licinijem postaje 
autoritet u carstvu i želi uspostaviti jedinstvo i mir. Konstantin je bio politički mudar 
čovjek i u kršćanstvu vidi snagu koju njegovi predhodnici nisu prepoznali. U ovakvom 
okruženju postavljamo pitanje što ta promjena znači za Crkvu koja se odjednom našla u 
drugačijoj situaciji i država joj pomaže te joj daje povlastice. Kršćanstvo se nalazi u 
državnom okviru 1 čini se da Crkvi više ništa ne stoji na putu kristijanizacije.? Ovdje 
vidimo prijelaz, Crkvu koju je država progonila i ugrozila njen opstanak i tu istu Crkvu 


kojoj sad država pomaže. No glavnu riječ i dalje ima car i država. 


Promatrajući promjene u prošlosti uočavamo da se promijenio odnos Crkve i 
države. Crkva u početku nije mogla slobodno djelovati te zajedno sa rimskom državom 
pokušava naći način za suživot. Pozvane su da surađuju zajedno svaka na svom 
području. Bez obzira na progone i mučenja Crkva je polako jačala 1 država je mogla 
računati sa kršćanima koji su dobivali sve važnija mjesta u državnoj upravi. Veza biva 
jača ali i dalje je car taj koji ima najveći autoritet i koji sudjeluje u svim važnim 
pitanjima. Car Konstantin se čak 1 nazivao subiskupom. Kao negativnu posljedicu 
odnosa crkvene i civilne vlasti možemo istaknuti masovni ulazak heretika i pogana u 
Crkvu što će ju oslabiti i toga je Crkva svjesna. Time joj prijeti površnost i praznovjerje 
no treba voditi računa da je položaj u ono vrijeme bio zamršen a Crkva je trebala 


pronaći pravu sredinu u ispunjavanju zadatka koji joj Krist povjerava. 


*Usp., A.Franzen, Pregled povijesti Crkve, KS, Zagreb, 1970., str.,35. — 55. 


1.4.Koncil i dogma 


Da bismo nastavili sa radomsa radom potrebno je definirati koncil i dogmu. 


Koncil dolazi od latinskog izraza concilum što označuje skup koji je sabran da 
kolegijalno raspravlja o životu Crkve. Koncil se naziva ekumenskim (dolazi od grčke 
riječi oikumene — napućena zemlja) ako je papinom vlašću sazvan za cijelu Crkvu i 
okuplja biskupe cijelog svijeta. Ekumenski se koncil smatra najsvečanijim oblikom po 
kojem zbor biskupa vrši vrhovnu vlast nad cijelom Crkvom.“ Također u Zakoniku 
kanonskog prava sabor se definira kao zbor biskupa i određenih drugih nosioca 
jurisdikcije, koje saziva papa i koji pod njegovim predsjedanjem odlučuju o pitanjima 


kršćanske vjere i crkvene discipline, za koje je potrebna papina potvrda. (Kan. 337) 


Dogma je izraz koji potječe od grčkog glagola dokeo— držim, mislim. Tek od 18. 
stoljeća ulazi u službeni govor te dobiva značenje onog što se naziva izlaganje ili 
ispovijest vjere. U sadašnjem govoru učiteljstva i teologije dogma je nauk u kojem 
Crkva, svečanom izjavom ili redovitim i općim učiteljstvom predlaže neku objavljenu 
istinu u obliku koji obvezuje cjelokupni kršćanski put tako da se nijekanje takve istine 

proglašava krivovjerjem. 


2. PRVI EKUMENSKI KONCIL U NICEJI 


U povijesti imamo osam ekumenskih koncila koje su sazivali rimski a kasnije i 
istočno — rimski carevi a koji su se održali u Niceji, Carigradu, Efezu i Kalcedonu a 
razlikuju se od onih kasnijih. Oni su na Zapadu promatrani kao povijesno jedinstvo a 1 
sam papa Grgur Veliki ih uspoređuje sa četiri evanđelja jer su oni formulirali osnove 
dogme Crkve, kao najvažnije dogmu o sv. Trojstvu i kristologiji. Nas zanima sabor u 


Niceji koji je zasjedao od 20. svibnja do 25. srpnja 325. godine.“ 


Iri su velike skupine teoloških tema stajale na dnevnom redu i zaokupljat će svijet u 
naredna tri stoljeća: nauka o Trojstvu, kristologija i nauka o opravdanju.“ Posljednjom 


temom su se bavili biskupi sa Zapada. 


“Koncil, u:Enciklopedijski teološki rječnik, prir.Aldo Starić, svezak XXIX, KS, Zagreb, 2009., str., 515. 
Dogma, u:fsto, str., 203. 

“Usp. H.Jedin, Crkveni sabori, KS, Zagreb, 1997., str., 13. — 16. 

T"A.Franzen, Pregled povijesti Crkve, KS, Zagreb, 1970., str., 60. 


2.1.Glavni problemi i sudionici sabora 


Konstantin je htio mir u svome Carstvu pa saziva opći koncil sa željom da se 
napetosti u Crkvi smire. Koncil koji je sazvao premašuje sve dotadašnje skupove. 
Smatra se da je na koncilu sudjelovalo više od 220 biskupa od kojih su prevladavali 
biskupi Istoka dok ih je sa Zapada bilo znatno manje.* Car se pojavio i održao govor u 
kojem poziva na mir 1 prepušta riječ Euzebiju i predsjedavajućima na saboru, no nije 
poznato koji su to bili jer ne posjedujemo nikakav zapisnik. Poznato je da su neki 
biskupi imali ožiljke našeg Gospodina Isusa kao biskup Pavao iz Neocezareje, te biskup 
Pafamucije. Atanazije navodi broj od 318 sudionika na saboru što je biblijsko 
prisjećanje na 318 slugu Abrahamovih. Kad je Abram čuo da mu je bratić zarobljen, 
skupi svu momčad rođenu u njegovu domu, njih trista osamnaest, pa pođu u potjeru do 
Dana. (Post 14, 14). U stvari jedva da ih je bilo više od 220. Pa tako Euzebije 


Cezarejski govori o preko 250, i naglašava njihov dolazak iz svih dijelova ekumene.? 


Da se vratimo na samu problematiku sabora vidimo da se u nauci o Trojstvu radilo o 
tome da se osvijetli odnos Oca prema Sinu. Postojao je dogmatski problem koji održava 
jedan strogi monoteizam i jedinstvenost Božju s jedne strane a s druge strane se Krist 
poštuje kao Bog pokraj Oca.U međuvremenu se probija kristologija Logosa koju je 
osmislio Origen u Aleksandrijskoj školi što dovodi do dva različita teološka smjera. 
Jedan naglašava istobitnost Oca i Sina te jedinstvo božanske i čovječje naravi u Kristu a 
drugi smjer koji je bio prisutan u Antiohijskoj školi naglašava da je Logos drugotni 
Bog.“ Ovaj drugi smjer zastupao je Arije koji je bio veliki protivnik Aleksandrijske 
teologije i začetnik arijanizma, trojstvene i kristološke hereze. On prihvaća 
subordinacionizami adopcionizam i pošto je bio vješt govornik imao je mnoge pristaše 
kao Euzebije Nikomedijski. Prema njemu Logos — nije pravi Bog, on se po svojoj biti od 
njega sasvim razlikuje, i nije ni vječan niti svemoćan, već je stvoren u vremenu, kao 
nesavršen i sposoban da trpi. Logos je doduše prvi među stvorenjima i kudikamo je 

moćniji od ljudi; zato ga i možemo nazvati polubogom. 


Pravovjerni nauk o Kristu kao Sinu Božjemu formuliran je u Nicejskom vjerovanju 


dok je arijanizam na koncilu osuđen kao opasna hereza, a Arije biva protjeran iz 


: Usp., S. Kovačić, Kršćanstvo i Crkva u staromu i srednjemu vijeku, Verbum, Split, 2004., str. 92.- 93. 


. Usp. H.Jedin, Crkveni sabori, KS, Zagreb, 1997., str., 13.— 17. 
!" Usp., A.Franzen, Pregled povijesti Crkve, KS, Zagreb, 1970., str., 60 — 62. 
"Usp., Isto, str., 62. 


zajednice. Ključna riječ koja je isključivala svaku mogućnost arijanskog tumačenja je 
istobitan.'“ U nicejskom vjeroispovijedanju definirana je ispravna pravovjerna nauka. 
Krist je rođen iz biti svog Oca kao jedinorođeni, Bog od Boga, Svjetlo od Svjetla, pravi 


Bog od pravoga Boga, rođen, nestvoren, istobitan (homoousios) s Ocem.!? 


2.2.Odluke sabora 


Također manje su rasprave zaokupile sabor pa se tako u dvadeset kratkih odluka 
zauzima stav o značajnim pitanjima. Te odluke su nazvane kanoni i ovako ih navode 
nicejski i poslijenicejski oci: 

Kanoni ovdje kao i kod ostalih sabora prikazuju tadašnju situaciju Crkve: 


* Zabrana samokastracije; 

e Određivanje najmanje dozvoljenog vremena katekumenata; 

e Zabrana boravka mlađih žena u kući klerika; 

e Odredba da na ređenju biskupa moraju biti prisutna bar tri biskupa, te da je 
potrebna potvrda metropolita; 

e Odluka da se godišnje održavaju po dvije provincijske sinode; 

e Izvanredna vlast aleksandrijskog i rimskog biskupa (pape) na njihovim 
područjima; 

* Priznanje posebne časti jeruzalemskom biskupu; 

e Odluke o sporazumu s novacijancima; 

e Odluke o blagom postupanju protiv onih koji su popustili prilikom 
Licinijevih progona; 

* Zabrana smjenjivanja svećenika; 

e Zabrana klericima da se bave lihvarstvom; 

* Odluka da prilikom primanja euharistije biskupi i prezbiteri imaju prednost 
pred đakonima; 

e Izjava o nevaljanosti krštenja što je podjeljivao Pavao Samozatski, te izjava 


da se žene đakonese ima smatrati laicima; 


ze Usp., S. Kovačić, Kršćanstvo i Crkva u staromu i srednjemu vijeku, Verbum, Split, 2004., str. 92.- 93. 
15 A.Franzen, Pregled povijesti Crkve, KS, Zagreb, 1970., str., 63. 


e Zabrana klečanja nedjeljom na liturgiji i u vazmeno vrijeme sve do 


Duhova; !* 


2.3.Značenje sabora 


Kao što smo napomenuli sabor u Niceji bio je Prvi opći ekumenski sabor jer su na 
njemu sudjelovali biskupi iz svih područja nastanjenim kršćanima. To se dogodilo u 
vrijeme kada je Crkva uživala mir i kada je posjedovala slobodu okupljanja. Car 
Konstantin olakšava održavanje sabora time što stavlja na raspolaganje carsku poštu i 


nudi gostoprimstvo u Niceji. 


Među saborskim ocima sudjelovale su najvažnije ličnosti toga vremena kao biskup 
Osio iz Kordobe, Aleksandar Aleksandrijski sa đakonom Atanazijem, Marcelo iz 
Ancire, Makarios iz Jeruzalema, Leonicije 1 Eustahije Antiohijski. Također treba 
spomenuti Arijeve prijatelje sa istoka, Euzebije iz Cezareje i Euzebije iz Nikomedije. 


Pretpostavlja se da je bilo oko 300 biskupa na saboru prema crkvenoj predaji. !> 


Nadalje ako bismo koristili izvore Euzebija Cezarejskog moglo bi se učiniti da je car 
Konstantin imao vodeću ulogu na saboru na temelju nekoliko uvodnih riječi. On je 
davao podršku održavanju istog ali nije dominirao u raspravama i teološkim pitanjima. 
Dugoročno gledano sabor je imao značenje kao prvi u nizu ekumenskih sabora koji je 
okupio biskupe iz cijele Crkve kako bi se dogovorili oko doktrinalnog pitanja. Također 
je i prvi puta car imao vodeću ulogu u sazivanju sabora. Kratkoročno gledano sabor nije 


riješio probleme zbog kojih je sazvan a arijanstvo se širilo kroz čitavo 4. stoljeće. !“ 


2.4.Početak i širenje arijanizma 


Arijanizam je hereza koju je osnovao Arije 1 kao takva se provlači kroz Nicejski 
sabor i smatram važnom prikazati je, jer je važna bila pobjeda Niceje nasuprot 


zastupanjima Arija. 


Puno je činjenica utjecalo na to da u ono vrijeme imamo razvoj nekoliko teoloških 
škola koje baš i nisu bile istog mišljenja po nekim pitanjima a to su Aleksandrijska 
škola i Antiohijska škola. Također i crkve na Zapadu i Istoku su se razilazile oko nekih 
važnih pitanja među kojima je i pitanje Uskrsa, no najveći problem u Crkvi ipak nastaje 
'* Usp., https://hr.wikipedia.org/wiki/Prvi_nicejski_sabor (17.6.2016.) 

'5 Usp., 1sto,(18.06.2016.) 
'* Usp., Isto, (18.06.2016.) 

zbog događanja u Aleksandriji. Aleksandrijsku školu vodio je patrijarh Aleksandar, koji 
je pod svojom upravom imao nekoliko prezbitera među kojima je bio i Arije. 
Spomenuta škola u nauci o Kristu polazi od božanskog Logosa koji se najuže sjedinio 
sa čovječjom naravi. Dok Antiohijska škola u prvom redu u Kristu vidi čovjeka Isusa 
kako ga opisuju sinoptici.'“ No činjenica je da je Arije naučavao da Krist nije pravi Bog, 
prema njemu on je od Oca usvojen i naglašava njegovo drugorazredno božanstvo. Ističe 
da se Bog ne mijenja dok je Isus bio podložan rastu, razvoju i starenju.A Isus 
napredovaše u mudrosti, dobi i milosti kod Boga i ljudi (Lk, 2,52). Krist po njemu nije 
vječan, stvoren je iz ničega i kao takav za razliku od Oca je konačan. On za svoje 
naučavanje navodi dokaze iz evanđelja. Otac ljubi sina i sve je predao njemu u ruke(Iv 
3,35). On je savršena slika Boga nevidljivog, prvorođenac svakog stvorenja (1 Kol 
1,15). To govori da Otac i Sin ne mogu biti iste prirode te je bilo pitanje vremena kad će 


to dovesti do sukoba sa njegovim patrijarhom Aleksandrom. 


Arije javno napada njegovu propovijed i optužuje ga da naučava sabelijanski '* što 
nije bila istina. Nasuprot tome Arije je nudio svoje naučavanje što je za Aleksandrijsku 
školu bilo neprihvatljivo što u tome svemu dovodi do pitanja može li Isus spasiti ljude 
ukoliko nije Bog već polu — božanstvo. Razmjena međusobnih argumenta je postala 
oštra što dovodi do ekskomunikacije i anateme Arija. On bježi i dolazi kod biskupa 
Euzebija u Nikomediji koji s njime dijeli isto mišljenje. Samim time arijanizam se 
počinje sve više širiti što car Konstantin vidi kao problem te pokušava pomiriti dvije 
strane, ne bez uspjeha. Caru je bilo bitno da se ispuni njegov cilj, a to je da se smire 
tenzije nastale u Crkvi i mir u carstvu. Od svog savjetnika Osia iz Cordobe očekuje 


pomoć no razdor se sve više širi te se odlučuje sazvati prvi ekumenski koncil.!? 


2.5.Ukratko koncil u Niceji 


Za mjesto događaja izabire se spomenuta Niceja. Upućuje se poziv svim biskupima 
no nisu se svi odazvali. Smatra se da ih je bilo oko 250 i uglavnom su veliku većinu 
činili biskupi sa Istoka, Aleksandar iz Aleksandrije, Eustahije iz Antiohije te Makarijus 
iz Jeruzalema. Papa Silvestar zbog nemogućnosti šalje svoje predstavnike Vita i 


Vincenta dok su Zapadne crkve imale tek nekoliko predstavnika. 


"Usp., J.Pavić — T.Z. Tenšek, Patrologija, KS, Zagreb, 1993., str., 104. — 105. 

"Sabelijanizam je hereza 3.st. koja naučava da ne postoje tri Božanske osobe nego samo jedna a tri 
funkcije 

' Usp., http://documents.tips/documents/arije-i-nicejski-sabor-566 1ed6b3e78e.html (26.6.2016.) 

Arije i njegovi pristaše su naučavali da je Isus različit od Oca, da nije iste biti kao 
Otac. Aleksandar i njegov đakon Atanazije zastupaju mišljenje da je Krist vječno 
postojao te da je iste biti kao Otac (homoousios). Euzebije iz Cezareje tvrdi da Isus nije 
postojao od vječnosti nego da je prije vremena rođen od Oca, da je slične biti sa Ocem. 
Zanimljivo je da većina izaslanika držala ovo mišljenje pa je tako Atanazije burno 
reagirao na ovo rješenje te je ponudio vjerovanje“ koje imamo navedeno u 
Strossmayerovim govorima, te koje je bilo konačna osuda arijanizma. Oni koji su odbili 
potpisati odluke koncila, a bilo ih je dvojica zajedno sa Arijem bili su isključeni iz 


Crkve, te je naređeno da se njegovi spisi spale. *! 


2.5.1. Ekskomunikacija i autoritet 


No nije kroz povijest uvijek bilo tako, nije samo Crkva imala autoritet 
ekskomunikacije što je vidljivo kod Arija, biskupa Hilarija i pape Liberija koji nisu 
potpisali obrazac. Car je tada imao najveći autoritet te je prijetio progonstvom što je i 
mogao učiniti budući da je imao vlast. Danas to nije tako te Sveta Stolica ima autoritet 


ekskomunikacije u određenim slučajevima. 


Izopćenje označava isključivanje nekog iz članstva u pojedinoj organizaciji. U užem 
smislu se koristi za isključivanje osobe iz religijske ili vjerske zajednice kao što je 
Crkva, pa se tada koristi izraz ekskomunikacija (lat.: isključenje iz zajednice). Po 
kanonskom pravu predstavlja kaznu kojom se vjernika kažnjava za najteže prijestupe 
kao širenje lažne vjere ili napad na Crkvu i papu (Kan. 1371).Teži oblik 
ekskomunikacije je anatema koji može izreći papa. Ekskomunikacija je bila sredstvo u 
borbi za svjetovnu vlast te su se njome služili crkveni prelati, pape kako bi 
diskvalificirali svoje protivnike a ponekad i narod.“ U Crkvi kazna ekskomunikacije 
postoji još od prošlosti a kao dokaz tome mogu se uzeti Pavlove riječi iz poslanice 
Korinćanima.“ Crkva kao savršeno društvo ima zadatak privesti ljude vječnom 


spasenju i kao takva ima prirodno i vlastito pravo intervenirati kada ponašanje njenih 


* Vjerovanje pogledati u petom poglavlju na 25.toj stranici 

* Usp., http://documents.tips/documents/arije-i-nicejski-sabor-5661ed6b3e78e.html, (26.6.2016.) 
“ Usp., https://sh.wikipedia.org/wiki/Ekskomunikacija (08.07.2016.) 

> 1Kor5,2-5 

članova ugrožava njezin poredak. Kroz povijest su joj bili podložni carevi, kraljevi, 


vladari, državnici pa i protupape.“ 


2.6.Euzebije Cezarejski 


Smatramo važnim istaknuti dvije važne osobe za Nicejski koncil čije je sudjelovanje 
doprinijelo stvaranju Nicejsko — Carigradskog simbola vjere. Jedna od tih osoba je 


Euzebije a druga Atanazije kojeg donosimo u sljedećem podnaslovu. 


Do sabora u Niceji Euzebije uživa veliki autoritet u svojoj vjerničkoj zajednici u 
Cezareji, ali na saboru kao da se povlači jer se našao pred mnoštvom biskupa pred 
kojima mora ispovjediti svoju vjeru radi toga što je iste godine bio osuđen radi 
krivovjerja. Euzebije je ponudio ocima na koncilu da se prihvati njegov simbol vjere 
koji bi mogao biti zajednički objema zavađenim stranama (ortodoksima 1 hereticima 
arijancima). Cezarejski simbol vjere poslužio je kao baza za nicejeski simbol. Poteškoća 
nastaje kada se želi rekonstruirati koji su oci na saboru u Niceji ipak modificirali 
Cezarejski simbol vjere. Postoje teološke razlike između ova dva simbola, ali one su 
vrlo male. Isto tako poteškoća je u tome što je Euzebije Cezarejski na Antiohijskom 
koncilu 325. godine bio osuđen, s još nekim biskupima. Odluka o njegovoj osudi 
ostavljena je da o njoj progovore crkveni Oci u Niceji. U takvoj situaciji Euzebije 
Cezarejski je ponudio svoj simbol vjere očekujući da je potvrdi sam car Konstantin 
svojim carskim autoritetom, i na taj način ,,ipso facto“ opravda Euzebija od prethodne 
osude koju je doživio u Antiohiji, dakle nekoliko mjeseci prije sabora u Niceji. 
Postojala je razlika u tekstu Cezarejskog simbola (Euzebijevog) i nicejskog, to ne treba 
čuditi jer su oci imali veliku slobodu u pronalaženju teoloških termina kako bi se što 
bolje pojasnila trinitarna pitanja. Oci na saboru u Niceji nisu ispuštali iz vida da je 
Euzebije ipak osuđen kao filoarijanac. Sve je to Euzebije imao u vidu, svoju situaciju i 
autoritet koncilskih otaca, pa je zauzeo rezervirani stav po pitanju simbola vjere. Znao 
je da njegov uspjeh ili ishod njegova slučaja ovisi prije svega o njegovom ponašanju na 
koncilu. Isto tako je znao da konačna odluka ovisi o mišljenju i stavu većine okupljenih 


biskupa. On će se svakako prikloniti većini, u ime mira u Crkvi 1 u Carstvu. 


Koncil u Niceji je donio neke odluke i sankcije. Nakon što je većinom glasova 


prisutnih otaca prihvaćena formula vjere ili Credo u Niceji uslijedilo je potpisivanje. 


*“Usp., https://www.bitno.net/vjera/pitajte-svecenika/u-kojim-slucajevima-dolazi-izopcenja-iz- 
crkve/(08.07.2016.) 

Naime, svaki je od prisutnih biskupa morao pristupiti i potpisati. Jedan je biskup bio 
odgovoran i promatrao tijek potpisivanja. Svojim autoritetom car Konstantin je potvrdio 
sve odluke koncila, te svima jasno dao do znanja da ukoliko netko ne potpiše proglašeni 
Simbol vjere bit će isključen iz Crkve. Pred takvom carevom prijetnjom ipak nije 
potpisao Arije i nekoliko biskupa. Oni su bili ekskomunicirani. Nakon što su bila 
iscrpljena pitanja trinitarne naravi, uslijedila su disciplinarna pitanja: slavlje uskrsa, 


melecijevci, ređenje biskupa, prelazak iz jedne u drugu biskupiju. 


2.7.Atanazije Aleksandrijski 


Njegov životni put nije bio nimalo lagan što nam govori i činjenica da je pet puta 
bio u progonstvu zbog svojih vjerskih uvjerenja. Od kad nasljeđuje biskupa Aleksandra 
nailazi na veliki otpor i prosvjed arijanaca koji su više puta osporavali njegovo 
biskupstvo. Više puta je bio osuđivan kod cara Konstantina no bez uspjeha sve do 
sinode u Trieru kada odlazi u prvo progonstvo. Neuspjesi ga nisu poljuljali 1 ostao je 
vjeran istini do kraja. Jedan je od najvećih ljudi što je Crkva imala u svojoj povijesti. 
Bio je veliki branitelji promicatelj nicejskog vjerovanja te su svi napadi na njega 
proizlazili iz toga što je vjeran Nicejskoj vjeroispovjesti. Po njemu je svrha Kristova 
otkupljenja čovjekovo pobožanstvenjenje i posinovljenje u Bogu i njemu možemo 
zahvaliti što Arijeva zabluda nije uzela maha. Njegove misli preuzimaju i veliki 
Kapadočani te preko njih dolaze do onog vjerovanja koje i danas kršćani priznaju.“ To 
da je velika crkvena osobnost svoga vremena dokazuje i činjenica da se na njega i 
njegove misli poziva i biskup Strossmayer mnogo godina kasnije na Prvom 


vatikanskom saboru u svojem prvom govoru. 


Atanazije cijeni i hvali Nicejski sabor u svojim Pismima i smatra da su na njemu 
otklonjena sva dotadašnja krivovjerja i zablude te da se u općoj Crkvi ne smije pozivati 


na nijedan drugi sabor prije spomenutog. 


2.8.Snaga 1 uloga koncila pred pojedincem 


Kao sto se iz gore navedenoga vidi, postoji određena napetost između pojedinca i 
zajednice. Ta oprečnost vidljiva je i na prvom ekumenskom saboru u Niceji. Pojedinac 


može imati svoje drugačije mišljenje, poput Arija, biskupa Euzebija ili Atanazija, no 


> Usp., M. Mandac, Euzebije Cezarejski, Crkvena povijest, Služba Božja, Split, 2004., str., 11. — 18. 
**Jsp., M.Mandac, Atanazije Veliki, Pisma o Krstu i Duhu, SB, Makarska, 1980., str. 10. — 31. 

Koncil kao izraz zajednice Crkve mora imati veći autoritet. Pojedinac se, tako zahtijeva 


sabor u Niceji mora podložiti zajedničkom stavu Crkve. 


Crkva je uređena zajednica, to je vidljivo već na saboru u Niceji a svaka uređena 
zajednica traži od pojedinaca da poštuju zajedničko mišljenje. I država je zajednica koja 
od svojih građana traži da poštuju zakone koji služe zajednici. Onaj koji to ne čini mora 
snositi posljedice. Problem koji se pojavio već u prvoj Crkvi jest, da ono što je važno 
crkvenoj zajednici ne mora biti isto tako važno državnoj zajednici. Tako dolazi do 
sukoba. Poput države i Crkvena zajednica ima pravo zahtijevati od svojih članova 
prihvaćanje općih zaključaka crkvenih sabora. Vjernik treba prihvatiti odluke sabora i 
same dogme jer su u današnjem svijetu odluke i dogme postale shvaćene u negativnom 
kontekstu slijepog vjerovanja. Već od samog početka dogma se shvaćala kao kamen 
spoticanja u odnosu Crkve i svijeta. Zajednica kao takva stoji iznad pojedinca, što ne 


znači da pojedinac unutar granica zajednice ne može imati svoje vlastito mišljenje. 


2.9.Kratki zaključak 


Možemo zaključiti da je bila važna pobjeda Niceje jer je time definirana nauka o 
Trojstvu o tri iste biti. Pitanje je gdje bi bilo kršćanstvo danas da Crkva tada to nije 
uspjela. Biskupi su prilikom zasjedanja na sebe preuzimali autoritet te govore u ime 
svih o važnim stvarima. Možemo zaključiti da je jedan nevjeran čovjek utjecao na 
važnu odluku Crkve. Što se arijanizma tiče tada je nakratko bio uništen no Arije se 
vraća iz progona i širi se arijanizam sve do koncila u Carigradu 381. godine kada je 


arijanizam definitivno bio osuđen. 


3. PRVI VATIKANSKI SABOR 
3.1.Situacija prije sabora 


Da bismo razumjeli ono što se događalo na saboru treba napraviti mali uvod o 


događajima koji su mu prethodili. 


Društveno politički odnosise mijenjaju što dovodi sa sobom dekristijanizaciju 
društva koja se širi na Europu i Južnu Ameriku. Na Katoličku Crkvu se počinje gledati 
kao na neprijatelja tome novom suvremenom društvu. Vjera se počela smatrati 
nedostojnom čovjeka i ljudi se sve više okreću znanosti što je dovelo do napuštanja 


Crkve. Nadalje pozitivna posljedica ove revolucije je prestiž papinstva u Francuskoj i 

Europi. To je bilo vrijeme kada se drugačije pristupalo liturgiji i njezinoj ulozi i vrijeme 
novih pastoralnih nastojanja da se pristupi problemu kristijanizacije društva. No različiti 


stavovi prema otvorenijim pristupima doveli su do rascjepa među katolicima. 


Valovi Francuske revolucije i sljedećih sekularizacija preletjeli su poput vodene 


struje preko prividno trule zgrade Katoličke Crkve poput slapa.“? 


Ovim riječima možemo opisati stanje koje je vladalo u Crkvi nakon jednog stoljeća 
omalovažavanja i koja je u svemu tome i dalje imala ugled. Nedugo nakon toga Pio IX 
koji dolazi na vlast postao je nada ovome društvu jer je bio poznat kao čovjek dobre 
volje i novih ideja. On osjeća jedan strah od novog društva i kao takav se odlučuje na 
osudu istog, dok mnogi biskupi nisu podržavali tu ideju. Unatoč tome 1864. godine 


enciklikom Quanta cura donosi osudu modernog društva“* — Syllabus. 


Syllabus je osudio kako filozofske sisteme, kao racionalizam i panteizam, tako i 
društvena shvaćanja, kao komunizam, zablude u kršćanskom moralu, napose u braku 
ali prije svega ona koja se odnose na Crkvu i njezin odnos prema državi. Shvaćen je 


gotovo kao otkaz Katoličke Crkve modernoj kulturi i kao takav žestoko je napadnut.?? 


3.2.Pripreme za sabor 


Već prilikom objavljivanja Silaba razmišljalo se o općem crkvenom saboru koji bi 
imao zadatak obnovu kršćanskog društva. Kardinalska komisija koja je bila formirana u 
tu svrhu predlaže papi da se konzultira sa biskupima od kojih se većina izjašnjava za 
sabor. Također se formirala i komisija za sabor koja će se brinuti za dogmatska pitanja, 
za disciplinu i pravo i za odnose između Crkve i države. Samim time vidimo da sabor 


neće biti laka stvar zbog oštrih grupacija u Crkvi.?“ 


Bulom Aeterni Patris, 29. lipnja 1869. Pio IX saziva opći crkveni sabor. Upućen je 
poziv svim kršćanskim zajednicama odijeljenim od Katoličke Crkve. Time papa 
pokazuje ekumenski duh jer poziva na sudjelovanje istočne crkve, protestante i 
anglikance ali ne nailazi na odjek ovim postupkom. Iz toga možemo zaključiti da sabor 
neće postati sabor ujedinjenja. Također su se vodile razne rasprave u Njemačkoj i 


Francuskoj jer se saznalo o temi sabora, a to je papina nezabludivost. Također i 


“"H_Jedni, Crkveni sabori, KS,Zagreb, 1997., str., 131. 

* Usp., Vjesnik, god. XXIIL., br. 1., Đakovo, siječanj 1970., str. 129. — 131. 
* H. Jedin, Crkveni sabori, KS, Zagreb, 1997., str., 133. 

*“Usp., Vjesnik, god. XXIII, br. 1., Đakovo, siječanj 1970., str., 132. 

Strossmayer najavljuje svojoj biskupiji ovaj veliki događaj ali ne spominje ovo pitanje 
iz čega se da zaključiti da je bio protiv pokretanja ovog pitanja. Prema njemu sabor bi 


trebao biti pastoralno orijentiran, te potvrditi primat pape i naglasiti prava biskupa.?! 


3.3.Susreti u Rimu 


Mnogi biskupi dolaze na susret u Rim ali zabrinuti zbog prijašnjih sukoba. Samim 
time papa uručuje biskupima Pravilnik za rad na saboru. Time želi izbjeći razne 
diskusije te želi prekinuti prijašnju praksu rada na općim saborima na kojima su Oci 
imali autoritet. Na taj način pravo predlaganja je imao papa, zatim za formuliranje 
određenih dekreta bila su formirana četiri stalna odbora, sa po 24 člana. Također je bio 
napravljen raspored sjedišta 1 imenovan tajnik sabora biskup Fessler.?? Papa se samim 
time nameće kao autoritet na istom i oduzima inicijativu saborskim Ocima. Biskupi su 
mogli iznijeti svoja razmišljanja po posebnoj komisiji. No nezadovoljni ovakvim 
razvojem događaja biskupi pišu peticiju na papu čime mu predlažu ispravke pravilnika. 
Među biskupima bili su tu 1 J. J. Strossmayer, Dobrila i Smičiklas. No papa to odbija. 
Tako je 8. prosinca 1869. godine u prisutnosti oko 700 Otaca sabor svečano otvoren. 
Što se tiče statistike sabora najviše predstavnike je imala Europa sa oko 200 biskupa 
Talijana, što pokazuje njihovu brojčanu nadmoć, a i sam početak sabora nam ukazuje da 


je bio bolje pripremljen od ostalih sabora. 


Ako usporedimo broj Otaca na Niceji i Vatikanskom saboru vidimo promjenu u 
broju biskupa. Značajno velik broj koji je sudjelovao na Vatikanskom saboru dokazuje 
veličinu sabora u odnosu na Niceju. Također na Vatikanskom saboru glavnu riječ je 
imao papa, on je sazvao sabor dok su biskupi teško dolazili do riječi, išlo se preko 
Pravilnika i vodile su se razne rasprave. U Niceji je glavnu riječ imao car no biskupi su 


također odigrali važnu ulogu kroz cijeli sabori u vezi donošenja simbola vjere. 


3.4.Autoritet pape 


Kao rezultat koncila proizašla su dva kratka dokumenta, tj. dogmatske konstitucije. 
Konstitucija Dei Filius koja je usmjerena protiv modernih zabluda, ateizma, 
materijalizma, panteizma i racionalizma. Izričito nas uči da je moguće iz stvorenih 


stvari svjetlom razuma spoznati Boga, te nam iznosi kratku nauku o Objavi. Također 


*"Usp., Vijesnik, god. XXIII, br. 1., Đakovo, siječanj 1970, str., 132. 
* Usp., HJedin, Crkveni sabori, KS, Zagreb, 1997., str., 138. 
*Usp., Vijesnik, god. XXIII, br. 1., Đakovo, siječanj 1970., str., 133. — 134. 

posebnu pozornost posvećuje odnosu vjere i razuma. Nadalje drugi dokument koji nas 
zanima je Pastor Aeternis koji govori o autoritetu pape koji je bio usvojen i proglašen 
na posljednjoj sjednici. Po ovoj konstituciji se sabor i poznaje jer je glavni predmet iste 
nauka o papinom primatu i nauka o papinoj nezabludivosti.** Kao zastupnike papine 
nezabludivosti mogu istaknuti kardinala Manninga, kojeg su podržali biskup Dechamps, 
biskup Senestrey i biskup Martin te su sastavili listu onih koji podržavaju papinu 
nepogrešivost te je kao takvu usmjerili papi sa 380 potpisa. Ovim postupkom su 


značajno skratili rasprave na tu temu.? 


Kao protivnike definicije o nezabludivosti možemo istaknuti biskupa Strossmayera 
što ćemo kasnije prikazati u njegovim govorima, pariškog biskupa Darboya, kardinala 
Rauchera, crkvenog povjesničara Hefera, te porečko — pulski biskup Dobrila i drugi. 
Zanimljivo je da su oni više pozornosti posvećivali problemu papine nezabludivosti od 
primata, dok je koncilskoj većini bilo stalo da se riješi pitanje primata u Crkvi. Najviše 
je bilo onih kojima je bilo stalo da naglase samostalnost i autoritet Crkve a samim time i 


pape pa tako vjernicima i svijetu pokažu vrijednost Apostolske Stolice unutar Crkve.?* 


3.5.Krunidba primata na Prvom vatikanskom saboru 


Ovdje je cilj zaokružiti rast svijesti primata na dogmatskom planu, pa je tako 
definiranje dogme znak oslobođenja crkvenog učiteljstva od pritiska izvana. Već 
spomenuta konstitucija Pastor Aeternis govori o primatu i nezabludivosti koji nisu 
indentični pojmovi. Sadržajno gledano primat ističe da je papa Kristov namjesnik, 
vrhovni pastir i apostolski prvak. Dogmatska konstitucija ima četiri poglavlja. U prvom 
je riječ o uspostavi primata po Isusu Kristu. U drugom djelu da je Isus u Petru ustanovio 
temelj jedinstva. U trećem poglavlju govori o papi kao o najvišoj zakonodavnoj, 
upravnoj i sudačkoj vlasti u Crkvi. No ne smijemo smetnuti s uma da Prvi vatikanski 
veže uz papin primat redovnu i neposrednu vlast što ga ne čini iznad biskupom nego 
prvim biskupom među biskupima što nam potvrđuju svjedočanstva Ireneja, Ambrozija i 


Laval. 


Zbog toga, tkogod naslijedio tu Petrovu stolicu, on prema ustanovi samog Krista, 


dobiva Petrovo prvenstvo nad čitavom Crkvom. Ostaje dakle uredba istine, i blaženi 


Bi Usp., T. Šagi-Bunić, Poruka Prvog vatikanskog koncila, u: Glas koncila, br.1 (171), 1970., str., 5 — 6 
*Usp., H.Jedin, Crkveni sabori, KS, Zagreb, 1997., str., 147. 
“*Usp., T. Šagi-Bunić, Poruka Prvog vatikanskog koncila, u: Glas koncila, br.1 (171), 1970., str., 5 — 6. 

Petar, ustrajući u primljenoj čvrstoći stijene, koji ne napušta primljeno kormilo Crkve. 
Zbog toga je razloga uvijek bilo potrebno da se zbog jačeg prvenstva oko Rimske crkve 
okupe sve Crkve, to jest odasvud svi koju su vjernici kako bi se u toj Stolici iz koje sve 
proizlaze prava časnog zajedništva spojili kao što su udovi s glavom udruženi u jednu 


cjelinu tijela.?Na taj je način definicija primata dobila svoj konačni oblik. 


Konačno u četvrtom djelu govori o nezabludivosti papinske učiteljske službe kada 

BH 38 R : H 3 o B B 
govori ex cathedra**, u stvarima vjere i morala.“ Kao propust sabora možemo istaknuti 
to što je isticao prava rimskog prvosvećenika, dok je na neki način nedovoljno definirao 


prava biskupa. 


3.6.Stav i držanje Strossmayera 


O važnim pitanjima sabora raspravljalo se na 37 sjednica na kojima je održano oko 
140 otvorenih govora za i protiv. Opozicija na čelu sa Strossmayerom je namjerno 
držala dulje govore da bi se debate što više otegle. Također kao dobar govornik 
Strossmayer se svojim likom i djelom najviše istaknuo na saboru, na kojem je govorio 
pet puta. U svojim je govorima mnogo upozoravao i predlagao no ono što nas zanima su 


njegovi govori o papinom primatu i nezabludivosti te uloga Otaca.“ 


4. STROSSMAYER KAO TEOLOG 


Teme koje su najviše zaokupile biskupa što je vidljivo i u njegovim govorima, 
pismima i okružnicama su problem jedinstva kršćana, dogmatsko pitanje nepogrešivosti 


te pitanje uloge Crkve u suvremenom društvu. 


U pristupu J. J. Strossmayera u složenim pitanjima treba uočiti teološki vid koji 
pokazuje njegov stav u vezi s time. Samim time smatramo važnim istaknuti njegov 
odnos sa papom Piom IX. Iako nisu bili u jednakom crkvenom položaju papinstvo ih 
istovremeno zbližava i dogmatski udaljuje. Biskup je bio očaran osobom pape te mu se 
divi što dokazuje činjenica da u vrijeme kada papinstvo doživljava teške trenutke, on 
suosjeća s njime. Poziva sve na molitvu i financijsku pomoć. U predkoncilsko razdoblje 
*""H. Denzinger, P. Hunermann, Zbirka sažetaka vjerovanja definicija i izjava o vjeri i ćudoređu, Đakovo, 
2002., str., 562., 

*Ex cathedra, lat. sa stolice, katedre sv. Petra, označuje one papine odluke o vjerskim i moralnim 
pitanjima koje on donosi kao nasljednik sv. Petra i koje su kao takve nepogrešive 
“Usp., N.Ikić, Razvoj svijesti papinog primata, u: Bogoslovska smotra, 84 (2014.) 4, str. 823. — 825. 


“8. Dragošević, Povijesni prilog, Prvi vatikanski sabor, u: Crkva u svijetu, god. V., br. 1., Split, 1970. 
str., 61. 

dolazi dosukoba no biskup i dalje ima poštovanja prema papi kao osobi i prema 
papinstvu. Na saboru su postojale dvije manjine. Jedna koja smatra da pitanje 
nezabludivosti nije potrebno ponovo definirati te druga koja je tražila biblijsko 
opravdanje za nauku u svetopisamskim tekstovima, u crkvenoj tradiciji te kod crkvenih 


otaca. Na taj način biskup i papa se nalaze na suprotnim stranama.“' 


4.1.Kolegijalnost biskupstva 


Prvi vatikanski sabor nije želio umanjiti biskupska prava nego su ta prava bila u 
sklopu nauke o nezabludivosti, pa je tako manjina u papinstvu vidjela jedan apsolutizam 
u kojem biskupi ne bi dobivali pastirsku vlast od Krista. Nadalje i sam biskup se bojao 
da bi povećanje papinske ovlasti nijekalo sudjelovanje biskupa na najvišoj vlasti Crkve. 
Iz ovoga vidimo njegovo mišljenje kao teologa, te se njegov strah temelji na 
eklezijalnoj koncepciji Crkve kao Tijela u jedinstvu i zajedništvu. Pa tako prema njemu 
definicija dogme povređuje 1 ograničava prava biskupa što je vidljivo u njegovom 
petom govoru. Biskupska prava su božanskog podrijetla, neodvojiva od Petrove službe, 
te je za njega episkopat jedinstven i nerazdvojiv od Petrove službe.““ Nadalje možemo 
reći da se kod biskupa uočava teološki vid pod kojim on vidi Crkvu jedinstvenom u 
njenom spasenjskom poslanju a tako vidi i vlast u Crkvi, odnosno biskupe. Biskup se 
također u svom drugom govoru dotiče teme biskupstva te naglašava ulomak iz 
Ciprijanovog dijela De unitate Ecclesiae Biskupstvo je jedno, a pojedini biskupi u dijelu 
drže cjelinu. Time naglašava biskupe kao pastire i učitelje koji imaju vlast ali uvijek u 
cjelini sa papom, pa tako kad govori o Petrovom prvenstvu on pred očima ima Crkvu i 
apostolski zbor. Vlast prvenstva koja je udijeljena Petru je djelo Božje dobrote i 
darovana je radi jedinstva pa tako ako ističemo i branimo vlast pape samim time 
ističemo 1 branimo prava biskupa. Biskupu je važno njegovati to jedinstvo i suglasje u 
zboru biskupa jer je prema njemu to znak Kristove prisutnosti i ljubavi (Mt 28,20). U 


Na , m A ; 4 ast 43 
tome leži snaga biskupstva te božanska jasnoća kojom se dokazuju istine na saboru. 


“Usp., N. Ikić. J.J. Strossmayer, papa Pio IX. I Prvi vatikanski sabor, u: Zbornik radova, Zagreb, 2006., 
str., 477. — 490. 

*“Usp., Isto, str., 477. — 490. 

*Usp., A.Čečatka, Viđenje Crkve J.J. Strossmayera (1815. — 1905.), Romae, 2001. str., 150. — 163. 

4.2.Biskupova ekleziologija 


Biskup otajstvo Crkve promatra u okviru povijesti spasenja, pa se tako i spasenje u 
Kristu vrši u svetoj, katoličkoj i apostolskoj Crkvi. Prema njemu Crkva služi kao nacrt o 
spasenju tako što čuva i svijetu prenosi nadu u Spasitelja koji dolazi. Kroz cijelo 
starozavjetno i novozavjetno vrijeme Strossmayer promatra i vidi Crkvu zajedno sa 
Isusom. Za njega je Crkva istina u vremenu te govori o njenom početku u vječnosti a 
nezabludivost je nutarnje svojstvo Crkve kao Tijela. Naglašavanjem vječnosti želi 
naglasiti sakramentalnost Crkve te tvrdi da su Sveta Trojica izvor crkve. Išao je prema 
tome da Crkvu učini prisutnom u životu svijeta te da kršćanski suživot unaprijedi i 
usmjeri prema jedinstvu koje je njemu izrazito bitno. Njegovo viđenje crkve primjereno 
je za evangelizaciju svijeta te kao takvo odgovara ekumenskoj težnji za jedinstvom 


2 44 
kršćana. 


Biskupova misao i djela pokazuju čovjeka koji je obdaren umnim sposobnostima te 
je istovremeno uronjen u politička i crkvena zbivanja, što znači da se radi o čovjeku 
Crkve i naroda. Po svojoj naravi je nagao, osjećajan i uvredljiv što treba imati na umu 


kada se čitaju njegove izjave. 


5. STROSSMAYEROVI GOVORI 
5.1.Prvi govor — crkveno jedinstvo 


Biskup Strossmayer svojim govorima na Prvom vatikanskom saboru pobire 
pozitivne reakcije, ali 1 kritike pojedinih biskupa. U svom prvom govoru na Saboru, 
biskup se osvrće na manjkavosti u nacrtu dogmatske ustanove o katoličkom učenju. 
Strossmayer se pokazuje vještim govornikom i psihologom koji prije izricanja kritike 
pozdravlja mudrost i čast prečasnih otaca kardinala. Sigurno to nijeučinio da bi 
povlađivao kardinalima, ali na taj način vješto se ogradio od potencijalnih zlih jezika 
koji ne podnose konstruktivne kritike kakve su bile njegove duž cijelog Sabora. Stoga 


biskup prvo citira apostola Pavla i njegove riječi upućene Korinćanima: 
Ljubav je strpljiva, dobrostiva, ne srdi se, ne misli zlo. (1 Kor 13, 4-5) 
Biskup pojašnjava da i kardinali ovoga zbora moraju imati, tu ljubav o kojoj Pavao 


govori, na svom umu i u srcu kada pristupaju raspravama ovoga Sabora. Sve trebaju 


* Usp.,A.Čečatka, Viđenje Crkve J.J. Strossmayera (1815. — 1905.), Romae, 2001., str., 52. — 90. 

činiti iz ljubavi prema Crkvi, pa je tako i svaka eventualna kritika upućena nekom 
biskupu ili dokumentu zapravo vođena ljubavlju prema Crkvi 1 željom za što boljim 
plodovima rada Sabora. No uz taj citat biskup u misli zbora zaziva i riječi sv. 


Augustina: 
E See : ž 45 
U nužnome jedinstvo, u nejasnome sloboda, a u svemu ljubav. 


Ovim riječima sv. Augustina biskup je razoružao sve one koji bi u njegovim 
govorima tražili potencijalnu prijetnju. Zapravo je zadivljujuće kako biskup citira baš te 
riječi sv. Augustina na početku svog prvog govora, jer je u tim riječima izrazita snaga i 
skrivena uputa za rad cijeloga Sabora. No, uz ta dva savjeta, onaj treći, koji poziva na 
ljubav u svemu, svakako je i najvažniji. Bez ljubavi prema Crkvi i želji da Sabor donese 


odluke na dobro Crkve, sve bi rasprave bile uzaludne.“* 


Nadalje, biskup se u svom prvom govoru dotaknuo teme naslova dekreta 1 
konstitucija koji bi trebali po uzoru na Trident nositi naslov u kojemu bi se očitovalo 
čitavo zajedništvo Crkve, a ne samo prvenstvo Svete stolice. Da ne bi bio pogrešno 
shvaćen biskup podsjeća na sabor u Jeruzalemu pod vodstvom sv. Petra. Petar je na tom 
saboru dominirao svojom mišlju i savjetima, budući da je bio Božji odabranik da bude 
na čelu zemaljske Crkve. No, unatoč njegovu neosporno velikom doprinosu saboru, 


dekret sa toga sabora nosi početni natpis: 
Svidjelo se Duhu Svetomu i nama. (Dj 15, 28) 


Biskup analizira tu rečenicu i objašnjava da je izrazito uzorito dati hvalu Duhu 
Svetom nakon zaključenja dokumenata, a i u ovome ,,nama“ smatra biskup, izraženo je 
jedinstvo biskupskog zbora niti malo na štetu sv. Petra. Biskup tvrdi da u tome izrazu 
,»nama“sv. Petar zasigurno zauzima prvo mjesto, ali da se ne isključuje, nego dapače 
naglašava zajedništvo Petra sa svojom braćom biskupima. Te biskupove riječi odmah su 
naišle na nerazumijevanje, budući da je dio kardinalskog zbora pogrešno protumačio 
biskupove riječi. Naime, biskup je spomenuo kako se u dosadašnjem radu Sabora papa 
pojavljivao samo na kraju rasprava i to nakon njihova zaključenja da svečano proglasi 
dokument. To su neki kardinali protumačili kao izravan napad na sv. Stolicu i njegovo 


pravo proglašenja dokumenta. No time što je naveo da se papa ne nalazi na svim 


“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 9. 
4 Usp., Isto, str. 9. 


22 


raspravama Sabora samo je htio naglasiti koliko je u dokumentima uloženo i rada 
drugih uz samoga papu pa je uputno to navesti u naslovu dokumenta - papa i biskupi 
zajedno rade. Biskupi raspravljaju, a papa prosuđuje vođen Duhom Svetim i proglašava 
dokument. Tu se očituje zajedništvo pape i kardinalskog zbora. Sada je postalo jasnije 
zašto je biskup na početku svoga govora pozvao na ljubav i razumijevanje, jer je očito 
pretpostavio da neće biti shvaćen. Zato i naglašava da je tijelo jako koliko je jaka glava 
koja njime upravlja.“ Ipak, biskupov je govor prekinut i tu dobiva javni ukor zbog 


takvih ,,nedoličnih napada“. 


U tim trenucima biskup citira francuskog biskupa iz 16. st. Jacquesa-Benignea 


Bousseta i njegov govor o jedinstvu Crkve: 


Usahnuo mi jezik i osušio se, ako ikada išto reknem krivom nakanom, što bi moglo 


krnjiti prava svete Stolice; usahle mi obje ruke, ako ikada što takova i pomislim.** 


Biskup tim riječima postiže konsenzus, pomalo se povlači svjestan da nije shvaćen, 
ali poziva se na to da je mislio da se saborskim ocima mogao obratiti u slobodi 
mišljenja i reći ono što mu je na savjesti, ali i da je svjestan da će sva ova rasprava izići 
u javnost i da on niti u kojem trenutku nije htio dati materijala i povoda nekima da na 
osnovu ove rasprave kleveću Crkvu. Tu je pokazao izraziti osjećaj za mir i 


razumijevanje. 


Na prvi pogled djeluje potpuno bespredmetno uopće raspravljati o nazivu i 
popratnim riječima koji se nalaze u naslovu saborskih dokumenata. No, kada malo bolje 
promislimo možemo uočiti kako je zapravo biskupovo inzistiranje na naslovima koji bi 
naglašavali jedinstvo Crkve itekako opravdano i pohvalno. Treba sve staviti u kontekst 
onoga vremena. Sabor djeluje u drugoj polovici devetnaestoga stoljeća, dakle prije 
pojave mass-medija, pa je svaki crkveni dokument bio čitan i tumačen puku s posebnom 
pažnjom. Taj puk često je bio neuk ali izrazito pobožan i revan u doslovnom tumačenju 
nekih crkvenih dokumenata. Prema tome biskup prepoznaje izraziti potencijal i važnost 
popratnih riječi naslova dokumenta - ne samo Sveta stolica, nego i Duh Sveti i čitav 
zbor biskupa progovara po tom dokumentu svome puku. U tim riječima puku se u uho 
stavlja ta neraskidiva zajednica koja upravlja Crkvom. Crkva nije apsolutistička 


monarhija u kojoj Papa čini i govori što ga je volja, nego Papa sa svojim biskupima, 


“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 13. 
*Usp., Isto, str. 19. 

vođen Duhom svetim progovara svome narodu. Tako se u naslovu dokumenata i 
odlukama koristi prilika da se napomene i podsjeti na jedinstvo Crkve. S tim 
napomenama i podsjećanjima na jedinstvo, to jedinstvo se i učvršćuje. Zato biskup 
naziva kardinale na neki način novim apostolima koji novim-starim duhom prve Crkve 


: 4 
pronose nauk Crve i Otaca svome puku.“? 


Uz taj veoma važan detalj na koji je biskup ukazao, u daljnjem izlaganju o toj temi 
naslova, biskup izriče jednu duboku i snažnu poruku, kada napominje da se moralni i 
vjerski zakon i ćudoređe moraju protezati ne samo na privatni život vjernika, nego i na 


njihovo javno djelovanje: 


Mislim da je dužnost Crkve, majke pukova i naroda, da u ovim okolnostima to kaže 
narodima, da im to naviješta; pa će Crkva, ako me sve ne vara, u javnom pravu i javnoj 
slobodi naroda sigurno tražiti i naći oslonac i za onu slobodu, za onu samostalnost i 
nezavisnost, koja je njoj potrebna, da može plodno i s uspjehom vršiti svoj ugled i 
misiju.?“ 

Ključna rečenica u ovome citatu svakako je ova: ... u javnom pravu i javnoj slobodi 
naroda.... Ako uzmemo u obzir da je to biskup izgovorio 1869. godine, postaje nam 
jasno koliko je bio ispred svoga vremena u nekim poimanjima. Budući da je biskupov 


govor prekinut, biskup se okreće drugoj temi. 


5.2.Potreba dogmi 


U nastavku svoga govora biskup kaže da je ponekad dovoljno 1 manje stranica ali 
pisanih s Duhom Svetim i jednostavnim i puku razumljivim govorom nego tisuće 
ukrašenih govora da bi se postiglo mnogo, i da bi se posijalo pravo sjeme među 
narodima. Jer ako zakaže Učiteljstvo i sjeme bude nevaljano, izrodit će se veliki 
problemi za Crkvu, a neki od njih se već i naslućuju.Na kraju svoga prvog govora, 
biskup, nastavljajući navoditi manjkavosti ,školskog“ pristupa dokumentu zapravo 
izgovara proročanske misli analizirajući problem koji se upravo tih godina pojavio u 
Crkvi kao posljedica već navedenog slabog sjemena. Problem koji je postajao sve veći 


postali su mediji, točnije brojni novinski napisi i knjige tiskane protiv Crkve. Budući da 


“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 13. 
*Usp., Isto, str., 13. 

u tom kontekstu biskup proročanski navodi i sudbinu suvremene Crkve, donosimo širi 


citat biskupova govora: 


Dandanas, meni se čini, napadaju se ne smo naši sveti dogmati, nego se štaviše 
sjekira zamahnula na sam korijen, te se radi o tome da prestane ne samo pozitivna 
religija, nego svaka religija. Dapače, kako je pametno već opazio jedan od uzoritih 
govornika, puni su različite mržnje pokvareni ljudi, koji pod plaštom znanosti i općeg 
uspjeha, što ga pod krivim imenom svima obećavaju, i crkvu i svaku religiju nastoje 
uništiti, i da je moguće samoga Boga zanavijek istjerati, ne samo iz svega društva, ne 
samo iz zakona i javnih ustanova,, nego i iz privatnih, štaviše iz intimnog Božjeg 
svetišta, to jest iz savjesti i srca naroda. Tu je, po mojem sudu, vrelo i početak većine 
zala, koja svijet tište; odatle novi bojevi proti crkvi Božjoj; odatle ljudskom društvu 
nove i nečuvene pogibli, koje mu propašću prijete. A te su pogibli tim veće radi golemog 
broja knjiga i novina: stoga je uslijed lakog saobraćaja zarazni otrov zahvatio i 
mnoštvo niže klase, koje lišeno na neki način dobara ovoga života, a tišteno svaki dan 
težim zlima, novu mržnju začimlje proti crkvi i religiji; stoga većim bezboštvom Boga 
smatra na neki način sukrivcem zala, premda se olakšica i lijek zlima ne može naći 
nego samo u Bogu, u religiji i Kristovoj vjeri. Ja cijenim, da treba u začetku ovoga zla i 
u načinima kojima se širi, marljivo ispitati i odrediti , koji se lijekovi mogu prirediti 
proti tome zlu. Po mome uvjerenju Crkva posebno u tom pogledu imade misiju, da se po 
svetom saboru za ozdravljenje posluži da tako kažem novom vrsti vina i ulja, kojima će 
rane čovječanstva liječiti i iscijeliti. U tu svrhu teško da nam treba mnogo dogmatskih 


aa ate < 5t 
definicija. 


Sabor kao najveći skup biskupa cijeloga svijeta predstavlja poseban događaj u 
Crkvi. Vrijeme sa sobom donosi različite promjene i različite probleme. S tim 
problemima Crkva se suočava ne samo kao mjesna zajednica, nego i kao zajednica koja 
djeluje u cijelom svijetu. Zato je važno da se od vremena do vremena biskupi susreću 
kako bi izmijenili ne samo mišljenje nego i definirali nove putove u crkvenom 


djelovanju kao što je to učinio Drugi vatikanski sabor. 


Biskup nakon ovih riječi napominje ponovno da ne trebaju Crkvi nove i složene 


dogmatske definicije jer su stare izrazito dobre, nadahnute i vrijedne. Tu spominje 


*"Andrija Spiletak, Biskup J. J. Strossmayer u vatikanskom saboru, BA, Zagreb, 1929., str., 23. 

definicije Tridenta, ali i Atanazijev simbol vjere kao prejasan način definiranja dogmata 


o jednome Bogu, Presvetom Trojstvu, Utjelovljenju. z 


Atanazijev simbol vjere: Vjerujemo u jednoga Boga, Oca svemogućega, stvoritelja 
svega vidljivoga i nevidljivoga. I u jednoga Gospodina Isusa Krista, Sina Božjeg, 
rođenog od Oca, Boga od Boga, svjetlo od svjetla, pravog Boga od pravoga Boga, 
rođena ne stvorena, istobitna s Ocem, po kojemu je sve stvoreno što je na nebu i na 
zemlji, vidljivo i nevidljivo; on je radi nas ljudi i radi našeg spasenja sišao, utjelovio se 
i postao čovjekom, tj. u potpunosti je rođen od uvijek djevice Marije po Duhu Svetom; 
imao je istinito a ne prividno tijelo, dušu i duh i sve što je ljudima vlastito, osim grijeha; 
trpio je, tj. bio je razapet, pokopan i uskrsnuo treći dan i uzašao na nebo u istom tijelu; 
sjedi u slavi zdesna Ocu i u istom tijelu dolazi u slavi suditi žive i mrtve; njegovu 
kraljevstvu neće biti kraja. Vjerujemo u Duha Svetoga, koji nije drugačiji od Oca i Sina 
nego je istobitan s Ocem i Sinom, nestvoren, savršen i Tješitelj, koji je govorio u 
Zakonu, prorocima i apostolima i evanđeljima. Sišao na Jordan, govorit će (govorio je) 
apostolima i boravi u svetima. Vjerujemo i u tu jedinu katoličku i apostolsku Crkvu, u 
jedno krštenje za obraćenje i oproštenje grijeha, u uskrsnuće mrtvih, u vječni sud nad 


s Tra . . ve +; .53 
dušama i tijelima, u kraljevstvo nebesko i život vječni. 


Biskupov spomen Atanzija u ovom kontekstu itekako je dobar sjetimo li se nauka 
sv. Atanazija o Presvetom Trojstvu i posebno o Logosu. On brani čovještvo Isusa 
Krista, premda uopće ne spominje ljudsku dušu. Prema njemu, duša čovjekova je 
princip čovještva. Kaže da Bog nije toliko nemoćan da bi trebao posrednika. 
Suprostavlja se Ariju tvrdnjom da ime Sin uključuje pojam biti rođen a to znači proizaći 
iz same biti Oca jer s njime ima puninu božanstva. Sin Božji je jednak Ocu vječnošću a 
Otac i Sin su dva ali su jedan te isti te imaju istu narav. Njegova nauka o Logosu 
ukorijenjena je u ideji otkupljenja,znači Logos je pobožanstvenio čovještvo i pobijedio 


nebi 54 
smrt za sebe pobijedio je smrt za sve nas. 


a2 Usp.,Andrija Spiletak, Biskup J. J. Strossmayer u vatikanskom saboru, BA, Zagreb, 1929., str., 23. 
*H.Denzinger, P. Hunermann, Zbirka sažetaka vjerovanja definicija i izjava o vjeri i ćudoređu, Đakovo, 
2002. str. 15. — 16. 

*“Skripta iz patrologije, str, 80. — 81. 

Za biskupa misli sv. Atanazija predstavljaju neiscrpan izvor nadahnuća, pa ih je 
stoga potrebno proučavati i njima se nadahnjivati a ne gubiti vrijeme i smišljati nove 


načine izricanja onoga što je taj svetac već prejasno izrekao.“ 


5.3.Drugi govor — prava i dužnosti biskupa 


U svome drugom govoru na Saboru, biskup se osvrće na nacrt dokumenta o 
crkvenoj disciplini. Neki su saborski oci htjeli dokumentom točno naglasiti i omeđiti 
dužnosti biskupa i njihova prava. No, biskup se tome izrazito usprotivio budući da je 
primijetio kako mnogi saborski oci zapravo ne shvaćaju ili zaboravljaju da su prava i 
dužnosti biskupa zapravo stiješnjena do te mjere da ih se ne može razdvajati. Tako, u 
tom kontekstu biskup citira sv. Augustina: 

Ljudi braćo, kršćani smo i svećenici smo. Ukoliko smo kršćani, svoji smo, za sebe se 
brinemo, o sebi i o svojem životu ćemo račun polagati strogom sucu; ukoliko smo 
svećenici, nijesmo svoji, ne, nego naroda dragocjenom krvlju Isusa Krista otkupljenog. 
Štogod smo prava i dužnosti od Boga primili, nijesmo ih primili da se njima šepirimo i 
oholimo, nego uz najsvetiju svoju obvezu, da sve to upotrijebimo i iskoristimo na korist 
naroda. Prava i dužnosti biskupa jesu onaj božanski talent, što nam ga je Bog povjerio, 
kojega nitko ne smije ostaviti bez ploda, ne: jer ga moramo vratiti onom sucu, od koga 


smo ga primili, i to sa najboljim dobitkom i kamatama.?* 


Biskup citirajući sv. Augustina na najbolji mogući način potvrđuje utemeljenost 
svojih misli. No, još je jedan detalj iznenadio biskupa u nacrtu dokumenta o crkvenoj 
disciplini. Naime, biskup se osvrće na prijedlog da se u dokument uvrsti odredba po 
kojoj bi biskupima i generalnim vikarima bilo zabranjeno ispovijedati puk i svećenike. 
To se u dokumentu pojašnjava činjenicom da nije dobro da se u liku biskupa miješa 
uloga oca i suca. Biskup se na taj prijedlog sablaznio i u svom govoru naveo primjer sv. 
Franje Saleškog, budući da je taj prijedlog došao baš od francuskog biskupa koji je očito 
zaboravio kakav odličan i uzorit primjer biskupa-ispovjednika mu je ostavio njegov 
sunarodnjak iz 17.st sv. Franjo Saleški. Biskup Strossmayer nadalje naziva sv. Franju 
Zvijezdom Francuskekoja na najbolji način pokazuje kako je biskupska dužnost 


ispovijedati svoj puk i svoje svećenike 1 u svetoj ispovijedi podijeliti s njima misli i 


*Usp., Andrija Spiletak, Biskup J.J.Strossmayer u vatikanskom saboru, BA, Zagreb, 1929., str. 25. 
36 Usp., Isto, str., 31. 

ohrabriti ih očinskim savjetom kakav često može dati upravo samo svećenik zbog 


iskustva i zasluga uzdignut na biskupsku čast.“ 


Slijedeća tema na koju se biskup osvrnuo bila je govor o sedesvakanciji 
biskupija. Kada dođe do te situacije neki biskupi su čini se nepromišljeno predložili da 
tada postoji mogućnost uključivanja javne vlasti to jestvladara ovoga svijeta na što 
biskup odgovara: 

Auktori nacrta su bez sumnje u pobožnoj doduše i svetoj nakani cijenili, da treba 
vladare ovoga svijeta i vlasti pozvati, da budu zaštitnici crkvene slobode. Ali neka bude 
rečeno na njihovo umirenje, prvo opasna a drugo uzaludna. Opasna: jer i danas je 
ovdje opaženo, i dobro je opaženo, da je ta zaštita vladara, to odvjetništvo i obrana vrlo 
često se izrodilo u poniženje i ropstvo crkve. Uzaludna: jer kakvo je danas stanje, 
vladari i da hoće ne mogu biti zaštitnici crkvene slobode, jer su u većini kraljevina 

spriječeni tako zvanim temeljnim zakonima, a tu i tamo i položenom prisegom. 


Očito je iz ovoga razmišljanja biskupa Strossmayera da se povijesna situacija 
promijenila. Dok je na Nicejskom saboru car imao izrazito pozitivnu ulogu, ovdje se 
vidi strah biskupa Strossmayera od utjecaja svjetovne vlast. Biskup Strossmayer očito 
dobro poznaje negativne utjecaju vladara na Crkvu tokom kršćanske povijesti, a isto 


tako i Crkvi nesklonu situaciju u Francuskoj kao i u Prusiji njegovog vremena. 


Kako je to 1 do tada činio, biskup nakon detekcije manjkavosti nudi i rješenje. 
Rješenje je u njegovom stilu, duhovno, sabrano i razumno. Biskup predlaže da se 
prisjetimo u situacijama prazne biskupske stolice da Gospodin vodi Crkvu. Da Crkva 
nije ostavljena sama na ovome svijetu. Sa sviješću da je uistinu tako, biskup poziva da 
se u tim trenucima puk i svećenstvo intenzivno utječe Gospodinu koji će svojoj Crkvi 
zasigurno podariti nove Hrizostome, Atanazije, Ambrozije i Anselme....da crkvi svojoj 
dade dobra biskupa, da dade Hrizostome, Atanazije, Ambrozije, Anselme, i crkva neće 
svoje slobode izgubiti niti u najžešćoj borbi, makar bila bez izvanjske zaštite, nego će 
štaviše, kako je i pristalo, crkva iz tih stradanja i progonstava iskrsnut još jača i 
slobodnija.*Prema biskupu, upravo je tu snaga i sloboda Crkve. Ne samo ovisiti o 
vanjskim čimbenicima nego molitvom i vjerom utjecati na svoj put i budućnost. Uz to, 


uzor nam trebaju biti navedeni oci jer taština i častohleplje itekako znaju napastovati 


*" Usp., Andrija Spiletak, Biskup J.J.Strossmayer u vatikanskom saboru, BA, Zagreb, 1929., str. 31. 
ži Usp., Isto, str.., 37. 
u Usp., Isto, str., 39. 

Crkvu. Nekada je prva Crkva dopuštala vladarima i vlastima da imenuju biskupe i 
ostale crkvene dostojanstvenike, pouzdala se da će vladari ovog svijeta dati Crkvi takve 
ljude koji će biti svjesni svog biskupskog zvanja. Ta se prva Crkva pouzdala u 
pobožnost, vjeru i ljubav samih vladara prema crkvi. No prilike su se promijenile i po 
pravilima općeg prava vladari su lišeni svoje vlasti i ta njihova vlast prešla je na 
ministre koji ne paze na vjeru, na religiju i na pobožnost. Tako da sa takvim stavom oni 
mogu postati neprijatelji Crkve. Napominje kako se ovaj I vatikanski sabor i sastao iz 
razloga da se raspravlja o najtežim pitanjima koja se teže rješavaju a ne da se bavi 
sitnicama. Stoga ja cijenim, da će se crkva prije ili poslije vratiti k staroj crkvenoj 
disciplini te povećati vlast pokrajinskih sinoda i omogućiti im, da toliko utječu na izbor 
biskupa, te bi se sve ove opasnosti otklonile od crkve.“ Također on govori o potrebi 
održavanja biskupijskih sinodajer bi se na taj način riješila brojna pitanja. Tu moramo 
napomenuti korist općih sabora, jer je Božja nakana bila a i sam tok ljudskih događaja 
ide za tim da se opći sabori češće održe. Jer možemo vidjeti kako je na samom početku 
Crkve Bog otvori put apostolima i prvim vjesnicima Božje riječi da božansko svijetlo 
evanđelja izliju na sve narode i narodnosti. Tako i danas Bog u Crkvi daje sredstva da 


narodi goje jedinstvo da bi se pojedine Crkve lakše sjedinile sa Svetom Stolicom. 


Vidljivo nam je da biskup već tada govori o potrebi održavanja biskupijskih sinoda 
pa tako možemo spomenuti Drugu biskupijsku sinodu. Sinoda pojmom evangelizacije 
želi unijeti poticaj u umorno crkveno djelovanje. Želi da članovi Crkve postanu svjesni 
svog identiteta 1 da ostvare kršćansko poslanje. Sinoda naglašava evangelizaciju kako 
bismo osjetili pastoralno djelovanje te navješćivali evanđelje riječju, znakovima i 
svjedočenjem. Biskupovim poticanjem na održavanje sinoda ističe se njegov proročki 
duh i crkveni autoritet jer se time vračamo na početke kad se Božja Riječ prenosila 
pismenim i usmenim putem, tradicijom, na što nas potiče i ova sinoda. Od osobe koja je 
prihvatila evanđelje očekuje se da pristane na one istine koje je Gospodin u milosrđu 
objavio. Misli se na prihvaćanje umom i srcem. Onaj tko radost evangelizacije prihvati 


mora tu radost davati i prenositi drugima.“ 


Biskup se na kraju osvrće i završava svoj drugi govor jednom opaskom s obzirom 


na govor. Kaže kako je čuo kako su kanonski zakoni i crkveni zakonik tako savršeni, 


a Usp., Andrija Spiletak, Biskup J.J.Strossmayer u vatikanskom saboru, BA, Zagreb, 1929., str., 41. 
" Usp., Izjave i odluke Druge biskupijske sinode, Ti si Krist za nas i za sve ljude, Nadbiskupijski 
ordinarijat, Đakovo, 2008., str. 20. — 25. 

dotjerani i nepromjenljivi da se iz toga ništa nesmije mijenjati da se ta cijela velika 
zgrada ne dovede u opasnost da se sruši. Tu se on poziva Vincencijem Lerinskim koji u 
svom poznatom djelu Commonitorium kaže: 

Ima i u tome napretka, ali ga ima u istoj misli, u istom smislu, u istom dogmatu, jer 
ono što je božansko, to je neiscrpljivo, i pruža pomoć svima pucima i narodima, koji 


hoće da odatle lijeka crpe.“ 


Ali kanonski zakoni i crkveni zakonik nije sad toliko kao što je spomenuto savršen 
da se ne može mijenjati jer većina je zakona zastarjela, neki se zakoni ne mogu 
prilagoditi našem vremenu i nepraktični su, neki su konfuzni a nekima je autentičnost 
dokazana kao sumnjiva. I zato po njegovom, biskupovom mišljenju ono što treba 
reformirati je djelo crkveni zakonik koje će ujedno biti i jedno od slavnijih djela ovog I. 


vatikanskog sabora. 


5.4.Treći govor — o životu i čestitosti klera 


U svom trećem obraćanju biskupskom zboru biskup Strossmayer progovorio je o 
problematičnim stavkama u dokumentu koji govori o životu i čestitosti klera. Ponovno 
je, po tko zna koji puta do tada, pozvao u misli biskupa Trident. Rekao je da se izraz 
konkubinat među svećeništvom mora ublažiti ili barem naglasiti kako ta pojava danas 
predstavlja rijetkost tj. iznimku, dok je za vrijeme Tridenta gotovo predstavljala pravilo. 
Kler se u međuvremenu itekako pročistio i dobrano produhovio pa je ta pojava uistinu 
iznimka. Tako biskup kaže da nije čudno da među pedeset tisuća svećenika postoji njih 
nekoliko stotina koji su slabi i prekršili zavjet celibata. No, biskup nastavlja pojašnjavati 
da ta činjenica ne opravdava nego obvezuje na promjenu i rad na sebi, tako citira svetog 
Jeronima: 

Jadan sam i nevoljan i slab i go i griješnik, i moram najprije prinositi žrtvu za svoje 
grijehe i opačine, prije nego prinesem žrtvu za grijehe i opačine puka. Kao što je već i 
u zaključcima Nicejskog sabora naglašeno, klerici se trebaju čuvati svega onoga što bi 
dovodilo do sablazni vjernika. Ta sablazan između ostaloga očituje se i u ne održavanju 
zapovjedi celibata. Tematika koja očito Crkvu prati od prvog sabora u Niceji koji je tada 
htio uvesti zapovijed celibata ali to čini na indirektan način sa zabranom boravka žena u 
kući svećenika. Strossmayer s pravom ukazuje na pozitivnu promjenu načina života 


klerika njegovog vremena u odnosu na vrijeme Tridentskog sabora. 


* Usp., Andrija Spiletak, Biskup J. J. Strossmayer u vatikanskom saboru, BA, Zagreb, 1929., str., 57. 
Usp. Isto, str. 61. 

Nadalje, Strossmayer se osvrće na drugi dio nacrta dokumenta koji poziva svećenike 
da se okrenu Bibliji, da ju intenzivnije proučavaju i navješćuju. Biskup pozdravlja taj 
prijedlog, ali ga i proširuje riječima da svećenik treba proučavati i profanu literaturu. 
Naravno da je takav izričaj izazvao čuđenje ostatka biskupskog zbora, ali Strossmayer 
nastavlja pojašnjavati kako svećenik danas mora biti u toku zbivanja, a ne samo 
zadubljen u Bibliju. Naravno da je Biblija temelj i osnovno štivo svećenika, no i 
poznavanje profane literature, dakle i onoga čime se ,,hrani“ puk itekako je bitno, jer 
kroz profanu literaturu svećenik proširuje svoje horizonte i bolje razumije stanje u 
svijetu. Prema Strossmayeru to razumijevanje itekako je nužno u ovim trenucima 
napada na Crkvu. Crkvu se napada kroz medije i zato biskup poziva da se 1 svećenici 
počnu služiti istim onim sredstvima kojima se napada Crkva ali sada na njenu obranu. 
Tu je biskup prvenstveno mislio na novine, ali i škole 1 ustanove, gdje god je moguće 
javno progovoriti. Ovdje donosimo tri Strossmayerova citata, prvi je citat poruka sv. 
Jeronima o Bibliji, a drugi, kratki, još je jedna pohvala sv. Augustinu i Ocima i poziv da 
takvih ljudi bude što više, dok je treći citat Strossmayerova proročanska misao o 
medijima: 

Časni oci, ako ikada a ono danas treba svećenike poticati na onu riječ svetog 
Jeronima, da se naime danju i noću u znoju lica svoga hrane kruhom svetoga pisma, 
ako hoće da zadovolje svom zvanju. Ako ikada a ono danas je vrijeme, da se po ovom 
vatikanskom saboru potaknu svećenici, da kao što je nekoć naređeno proroku Ezehijelu 
da proguta božansku knjigu, tako i svećenici danas, sjećajući se svog zvanja i poslanja, 
gutaju svete i profane knjige, da mogu braniti vjeru i crkvu.“ 

U kontekstu pohvale onima koji brane vjeru među školama i u nemilosrdnim 
napadima pojedinih znanstvenika, biskup veli: 

Danas brane vjeru u Parizu, osobito glasovit pokojni otac Ravignan i Lacordaire i 
otac Felix. Ja bih želio, da tako u svim većim gradovima, gdje je, kako je poznato, sijelo 
pokvarenosti i znanosti lažnog imena, da ustanu takovi ljudi kao novi Ambroziji, koji će 
Augustine privlačiti, da iz njih naprave nove svece, tako odlične kao što je bio 
Augustin. 

Tu se možemo zapitati kako i kada je Ambrozije privukao Augustina. U djelu 
Ispovijesti imamo opis susreta sa Ambrozijem u Milanu. Tadašnji prefekt Simah koji je 


bio u sukobu sa Ambrozijem poslao je Augustina u Milano. U Milanu je biskup 


“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str., 65. 
7 USsp., [sto, str., 65. 

Ambrozije koji je bio poznat po cijelom svijetu kao jedan od najboljih ljudi i njegovi su 
govori tada pružali narodu snagu. On ga je očinski primio i njegovo se dolasku 
obradovao s ljubavlju dostojnom jednog biskupa. A Augustin je njega zavolio najprije 
kao učitelja istine jer je potpuno bio izgubio nadu da će u Crkvi naći istinu koju je on 
tražio. Marljivo je slušao njegove govore, polako je otvarao 1 srce da u njega primi kako 
rječito govori pa je tako usporedno i ulazila spoznaja da istinito govori samo postepeno. 
Najprije me se počelo činiti da se i ono što on govori može braniti, i već sam smatrao 
da se i katolička vjera može bez sramote podržavati, dok sam prije mislio da se ništa 
njoj u prilog ne može reći protiv manihejskih napada...Tako sam ja poput akademika, 
kako ih shvaćaju, sumnjajući o svemu i kolebajući se između svega, odlučio ipak da 
moram svakako ostaviti manihejce...9 

O medijima kaže:“"Prečasni oci! Tužimo se, i spravom se tužimo, da sada novine i 
časopisi nekažnjeno bjesne proti vjeri i crkvi. Pravedna je tužba; ali vjerujte, bit će 
tašta i isprazna, dokle ne budemo o tome nastojali, da svećenici učeni isto tako potpuno 
se budu služili za obranu crkve onim sredstvima, kojima se služe protivnici da je unište. 
Božanska istina nema baš ničega da se boji, samo ako (u svećenicima i puku) nađe 
dobre odvjetnike i branitelje.% 

U nastavku svoga trećeg govora pred biskupima na Saboru, biskup Strossmayer 
ponovno naglašava važnost znanstvenog rada i širenja horizonata. Kaže da svećenik 
više ne može biti zatvoren u svoje prostorije i jadati se vlastitom sudbinom. Potreban je 
rad na sebi, širenje obzora i vidika. Biskup žali što Crkva polagano gubi utjecaj na 
škole, iako je većinu njih sama osnovala. Poziva svećenike i biskupe da se svim silama 
pokušaju vratiti u škole i školovanu mladež pridobiju za sebe tj. za vjeru i Crkvu. Zatim, 


u tom kontekstu citira Tertulijana i njegovo djelo Apologeticum: 


Tada će se ispuniti ono, što je nekoć Tertulijan govorio u svojoj apologiji: - Od 
jučer smo, ali smo sve vaše napunili i carstvo i vlasti i kuće, vama ostavismo samo 
hramove.- Ali prečasni oci, ako ikada, ja mislim da danas osobito treba preporučiti 
svećenicima, da znanstvenu kulturu što više mogu goje, e da se ne dogodi, da oni koji bi 


morali stajati na visini, štaviše na vrhuncu, i svoje poglede i vidike pružiti do krajnjih 


“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str., 65. 

5" Tako nije izravna tema moga elaborata, koristim priliku ukazati na vrijedne misli biskupa Strossmayera 
o utjecaju medija na puk i na Crkvu općenito 

“Andrija Spiletak, Biskup J.J. Strossmayer u vatikanskom saboru, BA, Zagreb, 1929., str., 66. 

granica zemlje, ne ostanu kao na podnožju brda, te u svojoj tvrdoglavosti i nadutosti 
tuđe poglede i vidike ili ignoriraju ili poriču.*? 

Biskup Strossmayer svoj treći govor, na temu o čestitosti i životu klera i opet 
zaključuje mislima sveca. Biskup poziva da svećenici i biskupi u Rimu budu ogledalo 
pravog nasljedovanja Krista jer su sve oči svijeta oduvijek uperene u Rim. Podsjeća 
kako je glava ona koja upravlja tijelom, a u Rimu je glava ovozemaljske Crkve. Biskup 
ujedno napominje kako je već Rimski sabor za vrijeme pape Benedikta XIII. naglasio 


izuzetnu odgovornost rimskog klera, pa citira papu Benedikta a u tom citatu naglašava i 


papin poziv na riječi sv. Bernarda: 


Svećenstvo blagoslovljenoga grada Rima treba s više razloga da bude lik i uzor svih 
svećenika cijeloga svijeta; jer, kako kaže sveti Bernardo u 4. knjizi: O razmatranju 2. 
glavi, treba da je vrlo ugledan onaj kler, koji nada sve u svakoj crkvi ostalima prednjači 
dostojanstvom, tako da vanjski narodi kada dolaze u Rim sa sviju strana, budu uvijek 
edificirani.“? 

Na samome kraju svoga trećeg govora biskup Strossmayer se osvrće na opomenu 
jednoga talijanskog biskupa, koju on smatra suvišnom i potpuno nepotrebnom. 
Talijanski biskup Pedicini iz Barija upozorio je u svom govoru biskupe i kardinale iz 
zbora da paze da si ne prisvoje kojim slučajem neka od prava Svete stolice. Strossmayer 
smatra da u dosadašnjem radu Sabora niti u jednoj riječi bilo kojega biskupa nije čuo 
niti prizvuk takvih misli pa podsjeća biskupa Pedicinija da bi i on zasigurno, kao i svi 
okupljeni kardinali prije dali svoj život za papu prije nego li si prisvojili nešto od prava 
koja su vlastita Svetoj stolici. U tom kontekstu biskup Strossmayer kaže da je takva 
opaska bila suvišna i iz razloga što ju niti sveti Ivan Hrizostom u svome djelu ,,O 
svećeništvu“ ne navodi, nego naglašava dostojanstvo svećenika u svijetu. Biskup 
Strossmayer navodi taj citat kao repliku na prijedlog biskupa Pedicinija da se u 
dokumentu zabrani klericima svaki vanjski znak odličja. Tako Biskup Strossmayer 


kaže: 


Sigurno sv. Ivan Hrizostom ne bi toga ispustio u svojoj zlatnoj knjizi — O svećeništvu 
— gdje on svećenike — radi neizmjerne one vlasti, što je imaju na tijelo i krv Gospodnju, 


radi neizmjerne vlasti, koju vrše opraštajući i pridržavajući grijehe — pretpostavlja ne 


“Andrija Spiletak, Biskup J.J. Strossmayer u vatikanskom saboru, BA, Zagreb, 1929., str., 67. 
ge Usp., Isto, str., 71. 

samo kraljevima i knezovima ovoga svijeta, nego i anđelima, prijestoljima i 


gospodstvima.“' 


5.5.Četvrti govor — papin primat 


Četvrti govor biskupa Strossmayera na I. vatikanskom saboru ušao je u povijest kao 
jedini govor kojega su do tada kardinali i biskupi prekinuli povicima na granici kulture. 
Na neke dijelove govora biskupi i kardinali reagirali su sa toliko upadica i negodovanja 
da je na kraju i sam biskup Strossmayer nakon neuspješnog pokušaja protestiranja 
predsjedavajućem biskupu, sam sišao sa govornice i prekinuo govor. Naravno, postaje 
nam jasno zašto se taj događaj tako odvijao tek kada saznamo o čemu je biskup 
Strossmayer govorio. Glavna tema rasprave bila je govor o nacrtu o katoličkoj vjeri. 
Ovdje ne smijemo zaboraviti božansku misao svetog Ciprijana o primatu u knjizi O 
jedinstvu crkve. On u tom djelu obrađuje svoju najdražu temu da izvan Crkve nema 
spasa. Govori o crkvenom jedinstvu pozivajući se na Isusove riječi Ti si Petar, i na toj 
stijeni sazidat ću crkvu svoju. No ipak da bi očitovao jedinstvo, tj. postanak samog 
jedinstva to je odredio svojim ugledom.'“Ono što je biskupa Strossmayera zasmetalo 
bila je rečenica u kojoj je jedan biskup protestantizam nazvao izvorom strašnih zala. 
Biskup je na to održao govor koji je razljutio većinu u kardinalskom zboru. Tako biskup 


kaže: 


Druga se moja opaska tiče odlomka: - Svatko doduše zna, da su po tridentskim 
ocima osuđene hereze i ostalo. - Tu je, prečasni oci, govor o protestantizmu; a časni 
biskupi koji se znojiše oko popravka ovog nacrta misle, da je protestantizam izvor i 
začetak sviju zala i sviju zabluda, što poplaviše svijet od tridentskog sabora pa do naših 
vremena, sviju kažem zabluda i zala; pa ga dakako na početku slijedećeg odlomka 
nazivlju sa njegovim ograncima bezbožnom kugom, čiji je otrov zahvatio i sinove crkve. 
Na umirenje vrlo naobraženih ljudi, koji su svojom naobrazbom i ugledom meni bez 
sumnje odlični, moram ipak reći, da se meni cijeli ovaj prvi odlomak čini, da niti istini 


potpuno odgovara, a ljubavi sigurno ne. X 


Nakon ovih riječi započela su negodovanja među biskupima, no biskup Strossmayer 
odlučno je nastavio braniti svoju tezu. Tijekom govora bio je nazivan pogrdnim 
"Andrija Spiletak, Biskup J.J. Storssmayer u vatikanskom saboru, BA, Zagreb, 1929., str, 71. 


"Usp., Isto, str. 120. bilj. 6 
PUsp., Isto, str. 81. 

imenima poput lucifer, hretik ili Luther. Na biskupa se vrši veliki pritisak no on 
uspijeva u svojoj namjeri da se iz nacrta izbace svi pogrdni nazivi vezani za 
protestantizam. Pojasnio je kako je protestantizam uistinu nanio veliku štetu Crkvi, no 
da ne trebaju u protestantizmu samo gledati zlo. Protestantizam je predstavljao tek 
konačni oblik svega onoga što se nakupljalo u Europi davno prije Luthera. Naveo je 
kako protestantizam ne bi imao tako veliki utjecaj na narod da podloga takvim 
razmišljanjima nije postavljana dugi niz godina prije samoga Luthera. Tako se po 
njegovom mišljenju protestantizam može smatrati tek iskrom koja je zapalila sve što se 
poslije dogodilo. Daljnjim iščitavanjem njegova govora postaje nam jasno da on brani 
protestante. One pojedince, vjernike i osobe koje su po rođenju protestanti a sa nama 
dijele čistu ljubav prema Kristu. Tako se biskup zalaže da osuđujući protestantizam ne 
osudimo one vjernike koji to nisu ničime zaslužili. Uz to, ukoliko bi takvi izričaji došli 
u konačnu verziju dokumenta, sabor bi svjesno ili ne odgurnuo protestante daleko od 
Crkve, pa bi ujedinjenje ili vraćanje protestanata u krilo Crkve postalo samo neostvariva 


teorija. U tom kontekstu, u svome stilu, biskup Strossmayer citira svetoga Augustina: 


Ja barem cijenim, da među protestantima ima veliko mnoštvo, koje slijedeći stope 
ovih ljudi u Njemačkoj, Engleskoj i Americi i ljubeći još našega Gospodina Isusa Krista 
zaslužuje, da se o njemu kažu one riječi velikog Augustina: U zabludi su, ali su u dobroj 


. . . De: . .. a . 74 
vjeri u zabludi: heretici su, heretici, ali ih hereticima nitko ne smatra. 


U svakom slučaju biskup u svom odnosu prema protestantizmu polazi od najveće 
vrednote, ljubavi te kaže da prava ljubav brani čovjeku da ne dira tuđih rana, osim ako 


ih ne misli izliječiti. 8Uskoro je biskupov govor prekinut. 


5.5.1. Martin Luther i protestantizam 


Budući da se u svom četvrtom govoru brani protestante trebamo spomenuti tko je 
Martin Luther i protestantizam. Luther je bio teološki i vjerski reformator i začetnik 
protestantske reformacije. Bio je augustinski redovnik koje je težio obnovi Crkve. 
Napisao je 95 teza o oprostu koje su se brzo širile 1 došle do Rima nakon čega biva 
izopćen iz Crkve. Njegovo učenje možemo sažeti u sola gratia da se spašava samo po 
Božjoj milosti, sola fide (samo vjera) i sola scriptura da se Božja poruka spasenja nalazi 


samo u Svetom Pismu. Luther je snažno kritizirao Crkvu a njegovo je učenje s 


"Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 85. 
?Usp., Z.Ladić, J.J. Strossmayer i protestantizam, u: Zbornik radova, HAZU, Zg, 2006., str., 423. 

vremenom postalo uzrokom sve većih podjela među protestantima što je dovelo do 


mnogih sljedbi i sekti među kojima je bilo nasilnih vođa. '* 


Protestantizam nastaje u vremenu ispunjenom vjerskim, političkim i socijalnim 
poteškoćama. Tome je doprinijela situacija u Njemačkoj, sukob sa papinskom vlašću, 
nered u redovima svećenstva te razne zloupotrebe vjere. Prikazivati Katoličku Crkvu 
kao mučiteljicu sirotinje a protestante kao plemenite evanđeoske kršćane nas ne vodi 
istini. Nepravde koje su predbacivali kršćanima kasnije su oni itekako činili. Da je bilo 
više strpljivosti 1 razumijevanja i spremnosti na dijalog s obje strane, danas 
protestantizma ne bi ni bilo. Kao glavne razlike između katoličanstva i protestantizma 
možemo navesti nedostatak apostolskog nasljeđa te nedostatak prave euharistije. 
Ograničavaju se samo na Bibliju a niječu crkvenu tradiciju i predaju. Priznaju samo 
krštenje 1 Gospodnju večeru. Odbacuju bilo kakvu potrebu papinske, biskupske ili 
svećeničke službe a vidljivo nam je da Prvi vatikanski naglašava papin autoritet i 


nezabludivost što oni odbacuju. "' 


5.6.Peti govor — o nezabludivosti pape 


Svoj peti i posljednji govor na saboru biskup Strossmayer u potpunosti temelji na 


nauci Otaca. Rasprava se vodila oko nacrta prve konstitucije o Kristovoj Crkvi. 


Kako bi naglasio važnost naučiteljske službe biskupa, u kontekstu govora o 
jedinstvenoj povezanosti biskupa sa papom, biskup Strossmayer upozorava da se tako 
važnom dokumentu pristupa pomalo olako i užurbano, a izvor toga je očita nesvjesnost 
biskupa o kakvoj se zapravo konstituciji radi. Biskup upozorava da se svakom 
definiranju odnosa među biskupima i pukom, te papom, treba pristupiti staloženo i sa 
sviješću da se tu govori o odnosima koji su od vitalnog značaja za čitavu Crkvu. Tako 


biskup Strossmayer citira i spominje i svetog IgnacijaAntiohijskog. 


Promatrajući prirođenu jakost i značenje tih riječi sv. Ignacije, kako je poznato, 
često biskupa usred stada uspoređuje Kristu i kaže, da između stada i biskupa postoji 


ono jedinstvo i onaj odnos, koji postoji između Krista i njegovog vječnog Oca. Kaže taj 


""Usp., https://hr.wikipedia.org/wiki/Martin_Luther, (02.08.2016.) 
"http://www.srce-isusovo.com/index.php/kateheze/40-kateheza-8-protestantizam.html, (02.08.2016.) 

svetac, ta treba glas biskupa usred stada tako slušati, kao što treba slušati glas Krista 


Boga." 


U daljnjem razvoju svoga promišljanja biskup na tu temu spominje i Grgura 
Velikog koji u poslanici Ivanu Isposniku zabranjuje da ga se naziva ,,biskupom 
biskupa“. On je biskup kao i svaki drugi i ne želi umanjiti svojom biskupskom čašću 
ugled drugih biskupa, shvatio je da se ono što se njemu prekomjerno dodjeljuje zapravo 
oduzima drugim biskupima." Biskup Strossmayer je to istaknuo budući da je bio 


svjestan problema koji su se javljali u Crkvi po pitanju primata i jurisdikcije. 


Budući da se rasprava o biskupima, jurisdikciji i primatu razvijala po mišljenju 
biskupa Strossmayera, u pogrešnom smjeru, on poziva biskupe na zaokret i razlaže 
misli svetog Ciprijana o toj temi. Nadalje, biskup Strossmayer poziva biskupe da se 
prisjete riječi koje je sveti Ciprijan zapisao u svom djelu ,,O jedinstvu crkve“. Tamo, 
prema biskupu Strossmayeru, nalaze se veoma vrijedne i precizne formulacije o odnosu 


i zajedništvu pape i biskupa: 


Ali sv. Ciprijan u istom tekstu i kontekstu dok govori vrlo sjajne riječi o Petrovu 
primatu, govori ujedno i o pravima i apostola i biskupa, jer opetovano kaže: - To su 
dakako bili i ostali apostoli, što je Petra bio, obdareni jednakim zajedništvom i časti i 
vlasti; i inače što se tiče dužnosti vrhovnoga pastira uči, da nije sam Petar, nego i svi 
apostoli su jednako pastiri a sva crkva po svijetu je jedno stado, da ga pasu svi apostoli 


jednodušnim suglasjem.*“ 


Uz to, biskup se osvrće na problematične zaključke nekih biskupa po pitanju 
jurisdikcije. Naime, neki su biskupi naglasili da je jurisdikcija biskupa samo unutar 
granica njegove biskupije, što bi se dalo protumačiti da izvan granica svoje biskupije 
biskup kao da i nije biskup. U tom kontekstu biskup Strossmayer ponovno upućuje na 
riječi svetog Ciprijana koji kaže da se biskupska čast i snaga biskupskog reda prostire 
na čitavu Crkvu, i da ne smijemo miješati jurisdikcijska pitanja sa božanskim pravom 
biskupa koje mu pripada po svetome redu. Tada biskup Strossmayer navodi primjere 


otaca koji su upravo o tome govorili: 


"Andrija Spiletak, Biskup J. J. Strossmayer u vatikanskom saboru, BA, Zagreb, 19291sto, str. 93. 
a Usp., Isto, str. 93. 
*Usp., Isto, str. 95. 

Tako sveti Ciprijan, o kojemu Grgur Nisenski kaže, da mu je ugled i utjecaj bio velik 
ne samo u glasovitoj afričkoj crkvi nego i po cijelom zapadu. Tako sveti Vasilije, za 
kojega Grgur Nazijanski kaže, da nije bio zadovoljan da svoj rad i i svoju brigu posveti 
samo svojima, nego ih je protegnuo na svu crkvu, okrećući oči svojega srca i svoje duše 


na sve strane, kamo je Krist izlio svijetlo svoje kreposti i milosti.š! 


Biskup Strossmayer uz te riječi napominje da je i sveti Ivan Hrizostom vrlo ozbiljno 
opominjao svoje biskupe da svoju ljubav i djelovanje ne stegnu na granice svoje vlastite 
biskupije nego ukoliko su sposobni 1 pozvani, neka šire tu ljubav po cijeloj Crkvi. Kao 
dodatni primjer biskup Strossmayer navodi i primjer pape Celestina koji je u poslanici 
efeškim biskupima rekao isto što i sveti Ivan Hrizostom. No što je o svemu tome mislio 
sveti Ciprijan vidljivo je iz njegove prepirke o krštenju heretika koja se razvila između 
njega i pape Stjepana, a zanimljivo je da se prepirka dogodila tri godine nakon što je 
Ciprijan napisao knjigu O jedinstvu crkve. Također poznato nam je Ciprijanovo 


naučavanje što se tiče krštenja heretika. 


On se slaže sa Tertulijanom što se tiče krštenja heretika, ne priznaje im valjanost, jer 
ne može dati Duha Svetog onaj tko ga nema. On smatra da se djeci krštenje treba 
podijeliti što prije. No Cipirijan pozna i drugo krštenje koje je snagom mnogo jače i 
divnije u svojim učincima od krštenja vodom a to je krst krvi ili mučeništvo.*“Ovdje 
možemo spomenuti i odluku Niceje o nevaljanosti krštenja za one koji se nazivaju 
katarima — čistima. Sabor govori o polaganju ruku i pismenom prihvaćanju učenja 


Katoličke crkve. 


Vratimo se na prepirku, tu možemo primijetitida nas ona uči kako je teško i gotovo 
moralno nemoguće da se u tom žaru prepiranja svet čovjek uzdrži u granicama koje mu 
postavljaju pravo i čednost. Zato je sv. Augustin dobro rekao: ...da je ovaj izvrsni svetac 


. v x . . . 84 
morao svoj postupak mučeništvom izbrisati. 


Slijedeća tema o kojoj je biskup Strossmayer progovorio bila je pitanje papine 
nezabludivosti. Biskup Strossmayer je naveo da ukoliko se ta odluka donese vrlo lako bi 
se moglo dogoditi da ovaj vatikanski sabor ujedno bude i posljednji ikad održan u 
Crkvi. Jer ukoliko se sva moć odlučivanja slije u ruke jednoga biskupa, sabori više ne bi 
* "Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 95. 

“Skripta iz patrologije, str. 65. 
**Usp., H.Denzinger, P. Hunermann, Zbirka sažetaka vjerovanja definicija i izjava o vjeri i ćudoređu, 


Đakovo, 2002. str. 33. 
“Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 97. 

imali smisla. Tako Strossmayer poziva da se u Crkvi održavaju opći sabori svakih 
dvadesetak godina, jer ukoliko se dopusti stagnacija i prestane dotok svježih ideja i 
misli, Crkva neće ići u korak s vremenom a i to bi bila izvrsna podloga za rast nemorala 
i laksizma. Tako navodi riječi Grgura Velikog koji je naglašavajući vrijednost sabora u 


Crkvi, četiri sabora svoga doba usporedio sa četiri knjige evanđelja.“ 


Strossmayer je ovdje dobro uočio problematiku ako se donese dogma o 
nepogrešivosti papa. Koncili kako on kaže gube svoju vrijednost. Za razliku od većine 
Strossmayer se zalaže za češće održavanje sabora, jer se problemi mogu samo 
zajednički rješavati. Naravno ovakav stav je većini zazoran, jer ih podsjeća na vrijeme 
koncilijarizma posebno onoga iz petnaestog stoljeća, kad se raspravljalo o tomu tko ima 


vrhovnu vlast u Crkvi, Rimski biskup ili Koncil. 


Po pitanju prijedloga dokumenta o nezabludivosti pape, biskup Strossmayer priziva 
u sjećanje biskupima riječi i misli Leona Velikog. Leon Veliki u nekoliko je navrata 
naglasio važnost svećenika i zajedničkog odlučivanja. Strahovao je da se slučajno ne 
dogodi da svećenička služba ne bude ičim umanjena ili da joj se umanji sloboda 
odlučivanja u Crkvi. No, za zaključak svoga petoga govora biskup Strossmayer donosi 


ove misli kao posljednje uporište svojih teorija: 


Među ta pravila razboritosti i mudrosti spada svakako i ono, što je papa Pijo IV., 
nadahnut duhom svetog Karla Boromejskog naredio, da se ništa u saboru ne zaključuje 


mimo općega ili skoro općegasuglasja saborskih otaca.%* 


Biskup je prije zaključenja svoga govora i još jednom pozvao saborske oce da se 
vrate na izvore koje im nude djela Otaca, pa je tako spomenuo izrazitu vrijednost misli 
sv. Ireneja, Tretulijana i Ciprijana. Tako je i opet biskup u kontekstu nezabludivosti 


pape posljednji puta rekao: 


Svi ovi veliki ljudi smatraju svjedočanstvo prve apostolske Stolice u stvarima vjere 
najvažnijim, najuglednijim. Ali da zasjaje jakost božanska i božanski ugled toga 


svjedočanstva traže svi, da nadođe suglasje ostalih apostolskih crkvi i ostalih biskupa; 


*Usp., Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 99. — 
103. 
“*Ugp., Isto, str. 109. 


39 


tako da — više puta sam rekao — sveti Ciprijan cijelu crkvu nazivlje jednim stadom, koje 


pase zajedničko jednodušno suglasje sviju apostola i biskupa.*' 


Strossmayer u tu svrhu navodi dvojicu a to su Vincencije Lerinski a drugi je sv. 
Augustin. Biskup navodi njegovo zlatno pravilo a to je da ono što je uvijek, što je 
svagdje, što su svi vjerovali to je u ustima sveg katoličkog svijeta. Vincencije kaže kako 
su tri stvari kada govorimo o vjeri apsolutno nužne a to su starina, općenitost i 
suglasnost. U samoj starini treba osobito nastojati, da držimo ono što je suglasno s 
naukom i definicijama sviju ili skoro sviju svećenika i učitelja. I to sasvim pravo; jer 
božanska nauka, jer vjera nije ljudsko iznašašće, nego božansko dobro, koje treba da ga 
podupire svjedočanstvo sviju nas i koje treba da ga svi mi u svakoj prigodi svojim 


radom i suglasno branimo od bilo kojih napada.“ 


Ali po biskupovom mišljenju Vincenciju Lerinskom nije ništa bilo poznato o 
apsolutnoj nepogrešivosti rimskih papa. Navodi sv. Augustina i njegovo djelo Protiv 
Manihejevoj poslanicikoji na prvom mjestu navodi suglasje naroda i puka i navodi kako 
je autoritet crkve započeo čudesima, njegovan nadom i hranjen ljubavlju. Kako je i sam 
sv. Augustin bio jedno vrijeme manihejac kad je postao katolik da bi obranio istinu 
katoličke Crkve 1 vjere katoličke napisao je knjigu O koristi vjerovanja gdje dokazuje 
kako je autoritet katoličke Crkve i vjere ne samo koristan nego 1 nužan da bi se narodi i 
puci mogli odgojiti kako treba. Ovo biskup navodi da pokaže kako je ljudima težak taj 


jaram autoriteta. 


Vjerujte mi, nije isprazan naš strah, nijesu isprazne opasnosti, koje mi predviđamo. 
Ja barem mogu reći pred Bogom, koji će me suditi, da će se mnoge opasnosti stvoriti za 
moje stado, kojemu sam na čelu, ako se u djelo provede ova definicija, na kojoj 


89 
radimo. 


Tijekom rasprave zastupa mišljenje ideju da nepogrešiva može biti samo Crkva u 
cjelini, nikako samo papa. I ovom su ga prilikom protivnici prekidali povicima. On 


napušta Rim i ne potpisuje dogmu što su učinili još 55 ostalih biskupa. I sam papa 


"Andrija Spiletak, Biskup J. J. Strossmayer u vatikanskom saboru, BA, Zagreb, 1929., str. 109. 
*Usp., Isto, str. 111. 
*Usp., Isto, str. 113. — 117. 

jenagovarao biskupa da potpiše dogmatsku konstituciju što on čini tek 1880. godine, 


nakon objave enciklike Grande Munus pape Leona XIII.“ 


"sp. Z.Ladić, J.J.Strossmayer i protestantizam, u: Zbornik radova, HAZU, Zg, 2006., str., 431., bilj. 
23. 

ZAKLJUČAK 


Na kraju ovoga rada važno je ukazati na različite povijesne okolnosti između dva 
sabora onoga u Niceji i Prvog vatikanskoga. Sabor u Niceji bijaše prvi sabor nakon što 
je Crkva dobila slobodu. Nakon višestoljetnog progona Crkve rimski car saziva sabor 
kako bi stvorio jedinstvenu vjeru kao podlogu jedinstvu carstva. Kako piše Euzebije 
Cezarejski biskupima se na Nicejskom saboru činilo kao da su u nebeskom Jeruzalemu. 
Pitanja kojim se bavio Nicejski sabor bila su od presudne važnosti za daljnji razvoj 
kršćanske misli ali i prakse. Pitanje odnosa božanskih osoba, pitanje kristologije 
obilježit će kako kršćansku teologiju tako 1 čitav praktični život jednostavnih vjernika. 
Da je na Nicejskom saboru usvojeno Arijeva nauka kršćanstvo bi danas izgledalo 


potpuno drugačije. 


Na Prvom vatikanskom saboru je posve drugačija povijesna i teološka situaciju. 
Papinstvo se osjeća ugroženo ne toliko iznutra kao u Niceji nego prvenstveno izvana, a 
to su Francuska revolucija, sekularizam, pojava novih ideologija. U takvoj situaciji 
određeni krugovi u Crkvi traže način kako zaštiti utjecaj Crkve u društvu. Neki su 
mišljenja da će se opasnost ukloniti ako se s jedne strane osude nove ideologije, a s 
druge strane ako se Rimskom biskupu daju još veća prava, odnosno njegova se služba 
uzdigne na do tada neviđenu razinu. Biskup Strossmayer se ne može usporediti s 
Arijem. On nema drugačije teološko mišljenje od ostalih otaca na saboru s obzirom na 
kristološke teme. U govorima je vidljiv jedan optimizam koji opravdava njegove izjave. 
Svoja je stajališta dostojanstveno zastupao 1 nije se ogriješio o nauk Katoličke Crkve ni 
o autoritet Rimskog pape. Strossmayer vidi problem u dogmi o nepogrešivosti u odnosu 
na biskupsku vlast unutar Crkve. Na taj način on pripravlja put Drugom vatikanskom 
saboru, koji će naglasiti ono o čemu je već Strossmayer govorio na Prvom vatikanskom 
saboru naime o pastirskoj, učiteljskoj službi svakoga biskupa. Jedinstvo biskupa s 
Papom jest temelj jedinstava Crkve. Biskup Strossmayer je upravo to pokušao dokazati 
na Prvom vatikanskom saboru. Vrijeme i situacija održavanja Prvog vatikanskog sabora 


nisu bili povoljani za takvo razmišljanje. Drugi vatikanski sabor dat će mu za pravo. 


Zaključno smo odlučili spojiti ova dva sabora jer su oba dogmatska. Jedan se bavio 
temom nezabludivosti a drugi pojmom istobitnosti. Također oba su bila ekumenska, 
pozvani su na sudjelovanje biskupi iz cijelog svijeta. Oba sabora sazvana su u doba 


velikih povijesnih previranja. Nicjeski sabor je sazvan radi pojašnjenja odnosa između 


42 


božanskih osoba, gjde Crkva autoritetom svog učiteljstva donosi odluke koju su važne 
za Crkvu i zajednicu. Kod Prvog vatikanskog sabora otvara se pitanje jednog drugog 
autoriteta a to je autoriteta Petrova primata, to jest rimskog provosvećenika kada govori 
ex chatedra. Željeli smo istaknuti autoritete u 4.-tom stoljeću, gdje možemo izdvojiti 
Euzebija i cara Konstantina iako nije bio crkveni Otac imao je tada autoritet, dok se na 
vatikanskom saboru papa isticao kao autoritet i biskup Strossmayer. Njegov autoritet sa 
odmicanjem povijesti ne slabi. Snaga i sjaj takvih osoba još više dolazi do izražaja kako 
godine prolaze, jer su veliki mislioci često bili osporavani od strane svojih suvremenika, 
a povijest nam pokazuje koliko su bili ispred svog vremena. Upravo tom idemo smo 
vođeni kada smo se odlučili za tu temu i time doprinijeli osvijetljenju lika i djela 
biskupa Strossmayera povodom 200-te obljetnice njegova rođenja i 110-te godišnjice 


njegove smrti. 


Ako pogledamo nazad, vidimo povijest 1 ljude koji su svojim životom i djelovanjem 
usmjerili život našeg naroda, pa tako snaga i autoritet vjere i Crkve nije samo na 
pojedinoj osobi nego na autoritetu više osoba bili oni crkveni Oci ili ne. Na kraju 
krajeva radom smo potvrdili početno i stoljetno načelo u Crkvi consensus unanimis 


patrumkoje je istaknutije bilo na saboru u Niceji nego na Prvom vatikanskom saboru. 


Povijest nikada ne stoji, nego ide dalje svojim tokom. Crkva živi i djeluje u 
različitim povijesnim situacijama i zato je nužno da se u svakom vremenu Crkva iznova 
pita kako ispuniti zadaću koju je dobila od svog utemeljitelja: propovijedati radosnu 


vijest u svakom vremenu svakom čovjeku. Na tom tragu našao se i ovaj diplomski rad. 

